
DELEGACION di Parlamento di Aruba, a regresa diamars 
atardi for di Den Haag caminda a tuma luga e reunion di 
IPKO y aki tin cu mustra cu e delegacion di Aruba a consisti 
di 15 persona en total, cual tabata e delegacion mas grandi 
pa participa n’e reunion aki. 


Na final a keda formula un serie di punto riba cual a wordo 
discuti y cu lo forma e base pa reunionnan den futuro pero 
aki AWEMainta tin cu señala, cu algun di e puntonan aki ta 
pone hende corda n’e popular programa di ‘Don Tico Kuiperi’ 
den feliz memoria, esta “Ripiti y Gana.” 


Un di e puntonan cu a ser atendi tabata e asina yama “geschil- 
lenregeling” cu no tin fin di concretisa su mes caminda e 
paisnan cu ta forma Reino Hulandes hunto cu madre patria 
Hulanda, lo por tin u n organo na cual nan por atende pa 
soluciona cualkier diferencia di opinion cu por surgi cu ta 
afecta nan interes general. 


E delegacion di Parlamento di Aruba tabata consisti di 
Presidente Edgard Vrolijk, Parlamentarionan Hendrik, 
Shailiny Tromp-Lee, Darlaine Guedez-Erasmus, Setty 
Christiaans-Yarzagaray, Raymicheline Raymond, Mervin 
Wyatt-Ras, Arthur Dowers, Marisol Tromp, Miguel Mansur, 
Gerlien Croes, Rycond Santos do Nacimento, Ricky Hoek, 
Aquanette Gunn y tambe GrifÏe Heman Hek. 


Un punto cu sigur a hala atencion ta caminda ta papia cu lo 
encarga un grupo di expertonan cientifico pa bay atende cu 
e asina yama ‘democratisch tekort in het Koninkrijk’, cu ta un 


asunto cu for di 2010 ta riba agenda di IPKO practicamente 
tur aña. 


No ta wega ya cu ta for di e tempo ey e politico Mito Croes 
di AVP den feliz memoria, a presenta e punto aki pa wordo 
atende pa yega na un solucion caminda Hulanda como pais 
mas grandi, no por haci y deshaci manera cu e ta haya ta 
bon y con cu e kier pa cosnan cana. 
Awor e reunion di fin di siman n a Den Haag, tampoco a 
produci algo concreto ya cu awor ta bay busca un grupo di 
expertonan cientifico pa busca un forma con por yega na un 
forma di cooperacion p’e partnernan di Reino Hulandes. 


No por papia cu a logra progreso riba e discusion aki, ya cu 
realidad di e caso ta cu mientras un delegacion di Parlamento 
di Aruba ta atende e reunion di IPKO aki, e grupo aki pa 
otro aña tin cu trata y aproba un concepto di ley cu Prome 
Minister Evelyn Wever Croes a firma cu gobierno Hulandes 
pa loke ta aprobacion di un Rijkswet cu ta permiti Hulanda 
supervisa y practicamente “maneha” financia di Aruba. 


Esey mes ta un punto cu ta confirma di con mester un organo 
independiente pa atende cu e asina yama “geschillenre- 
geling” ya cu practicamente Hulanda kier tin tur caminda un 
“vinger in de pap” loke ya el a haci cu Corsou y Sint Maarten 
a cambio di placa. 


Loke ta bon pa ilustra e falta di respet di Hulanda pa loke t’e 
balor di e reunionnan di IPKO ya cu entre otro na Januari di 
2015 a conclui lo siguiente: 
“De onderwerpen die tijdens het overleg aan de orde kwamen, 
waren onder andere jeugd en jongeren, gezondheidszorg, 
economische kansen en de screening van kandidaat-minis- 
ters. 
Ook werd er gesproken over een geschillenregeling, die een 
oplossing moet bieden bij onderlinge conflicten tussen landen 
van het Koninkrijk.” 


E pret no a caba eynan ya cu na luna di Juni 2019 den e 
reunion di IPKO a señala lo siguiente: 
“De geschillenregeling staat niet op het programma, doch de 
standpunten van de respectievelijke landen zijn bekend en 
duidelijk,” y awo despues di otro reunion di IPKO, atrobe ta 
sali man bashi for di esaki. 


Geschillenregeling a para riba un asunto mescos cu skir- 
bimento di carta pa Sinterklaas p’asina pidi un coy hunga 
pero na final di dia t’e mayornan lo tira e cartanan aki den 
bari di sushi ya cu Sinterklaas no tin adres pa manda carta 
y e “geschillenregeling” pa gobierno Hulandes ta mescos cu 
nan haya un carta skirbi na Chines. 


IPKO a para bira reunion di skirbi carta pa Sinterklaas 


HUES a dicidi pa pone tur dos sospechoso cu tabata 
den detencion preventivo den e caso di e crèche, den 
libertad condicional entrante ayera 5’or di atardi. 
Ministerio Publico a dicidi pa bay den apelacion contra 
e decision aki, despues di a studia decision di hues. 


Un di e sospechosonan a wordo entrega mes ora na 
Warda nos Costa. 


Dos sospechoso 
di caso crèche na 
libertad condicional 


Ministerio Publico ta bay na apelacion 

AWEMAINTA a ricibi reaccion di parti di un dunado di cuido den 
e area di fisioterapia relaciona cu e articulo cu a wordo publica 
den AWEMainta dialuna 10 di juni, cu titulo: Fenomeno nobo 
den salubridad: ‘maneho’ activo di lista di espera. Mirando 
cu e dunado di cuido a reconoce e situacion, y alabes a haya 
importante pa comparti e banda di medaya di parti di esnan 
encarga cu dunamento di cuido, e persona aki a tuma contacto 
cu redaccion di AWEMainta, pa cual AWEMainta ta sumamente 
agradecido. 


T’asina cu den e articulo di dialuna, AWEMainta a ilustra e situ- 
acion na unda pashentnan ta haya nan mes obliga ta yama 
varios bes diferente proveedor pa purba di haya un cita, 
pasobra no ta posibel pa bay riba un ‘lista di espera’. 


E dunado di cuido cu a tuma contacto cu AWEMainta a splica 
cu como terapistanan bou contracto di UO AZV nan ta ricibi 
un presupuesto fiho pa aña, cu ta cubri un promedio di 13 
pashent pa dia, cual e terapista ta admiti cu t’e cantidad di 
pashent c’un terapista por duna cuido di calidad tambe ariba 
un dia. Sinembargo, e cantidad di pashent cu ta wordo referi 
pa terapia fisico ta hopi mas cu e cantidad di fisioterapistanan 
cu AZV tin bou di contract, por acapara. 


Un terapista por scoge pa wak mas cu 13 pashent pa dia 
pero e consecuencia lo ta cu nan presupuesto lo wordo agota 
prome cu yega december y lo mester cera nan oficina pa resto 
di aña. AZV ya a informa e terapistanan cu pa 2024 lo no 
otorga ningun permiso pa extende cuido unabes cu e presu- 
puesto wordo agota, mirando cu e presupuesto di AZV ya ta 
cera. Kisas pa 2025 por mira si lo tin espacio pa financia cuido 
pa mas pashent. Pregunta t’e ora, kico ta bay pasa cu e pash- 
entnan cu mester di terapia unabes cu tur e terapistanan yega 
nan cuota? Nan lo mester warda 2025 yega pa haya alivio pa 
nan situacion? 


E otro alternativa lo ta pa terapistanan wak pashent adicional, 
sea a costo di e calidad di cuido of di manera gratuito, cual 
AWEMainta no ta sinti cu lo ta husto, mirando con AZV ta gaba 
c’un surplus di 54miyon, mientras e capacidad di cuido no ta 
suficiente p’e demanda actual. 


Pa haci e situacion mas dificil ainda, AZV lo ta mantene un 
moratorio riba e cantidad di fisioterapistanan na 28, cu ta 
haci cu, no obstante cu actualmente na Aruba tin terapistanan 
local, studia y capacita, cu no por haya contracto cu AZV pa 
yuda e exceso na pashent, tanten c’un di e 28 terapistanan 


no bay for di servicio. Esaki ta nifica cu por lo pronto, en todo 
caso pa 2024, no lo tin cambio den e situacion, y pashentnan 
lo mester sigui tene speransa di haya un luga habri pa alivia 
nan dolor. 
Pa añadi n’e frustracion di e terapistanan, profesionalnan 
studia y capacita, nan lo ta wordo limita den nan libertad di 
eherce nan trabou segun nan experticio y segun locual cu t’e 
tratamento mas miho p’e pashent, segun su malestar. E tera- 
pista ta mara na ehecuta solamente e tratamento prescribi p’e 
dokter di cas of e specialista medico, kendenan no tin e exper- 
ticio pa defini e miho tratamento di fisioterapia, ta p’esey e 
terapistanan ta studia! Na momento cu e terapista, basa riba 
su e studio, experencia y experticio, ta deduci cu tin un miho 
alternativa di tratamento p’e pashent, cu e dokter a prescribi, e 
tin di pasa un caminda di cruz pa haya e tratamento mas efec- 
tivo aki acorda, mientras cu e pashent tin di warda den dolor te 
ora e AZV tuma un decision ariba e proposicion. 


AWEMainta a wordo informa tambe, cu e proveedornan di cuido, 
p’e mes motibo aki di no por acomoda pashent, sa wordo keha 
na instancianan oficial, manera Kwaliteitsinstituut y Inspectie, 
kendenan lo ta yega oficinanan di dunadonan di cuido cu 6 a 
7 hende, estilo di ‘landsrecherche haciendo inval’ unda nan 
lo ta bolter luga di e proveedornan di cuido buscando fayo pa 
na final di e ‘investigacion’ ora sali na cla cu e profesional su 
mannan ta mara debi n’e maneho deficiente di salubridad, sali 
bay sin nunca mas por trece un palabra di aliento, corda un 
solucion. E dunadonan di cuido a expresa di tin e sentimento 
cu instancianan oficial manera AZV, DVG, Kwaliteitsinstituut, 
IVA, tur tin yen di exigencia, manera e AruBig cu nan kier pa 
dunadonan di cuido cumpli cu ne, sin cu e dunadonan di cuido 
ta haya sikiera e reconocemento, trato y pago husto pa nan 
trabou y experticio. 


AWEMainta a keda asombra di tende e situacion dificil den cual 
e terapistanan aki tin di eherce nan trabou, y con hopi dificultad 
nan ta pasa y abusonan verbal cu nan y nan assistentnan ta 
sufri na man di pashentnan pa motibo cu nan no por haya un 
cita pa alivia nan dolor. AWEMainta lo tuma contacto cu AZV 
p’asina haya mas informacion riba e maneho cu ta hiba refer- 
ente e cantidad di cuido cu ta wordo financia versus e cantidad 
di cuido cu Aruba ta demanda. 


Ta facil berdad pa tira culpa riba e dunadonan di cuido, kend- 
enan simplemente ta cumpli c’un maneho deficiente, mientras 
cu director di AZV y ministerio di Salubridad ta cana pronkia 
c’un surplus astronomico di nada menos cu 54miyon florin! 


Reaccion di un terapista fisico riba 


articulo tocante lista di espera pa pashent 

DURANTE e Interparlementair Koninkrijksoverleg (IPKO) e siman aki, 
25 studiante Caribense a comparti nan experencia cu delegacionnan, 
cu despues a wordo raporta den forma plenario den cuatro gruponan di 
trabou. E combersacion a revela un gama di desafionan cu e studiante 
Caribense ta encontra durante nan estudio na Hulanda. E desafionan aki 
ta varia di shock cultural y racismo te cu stress financiero y e dificultad pa 
bolbe na nan isla despues di finalisa nan estudio. 


Un tema importante cu a surgi den e prome grupo di trabou, ta e shock 
cultural y e ‘double standard’ cu studiante ta experencia. Na yegada na 
Hulanda, nan ta wordo trata tin bes como studiante internacional y otro 
bes como studiante Hulandes, loke ta crea confusion y problemanan na 
ora di pidi provision. 


Ademas, hopi studiante mester traha duro ademas di nan estudio pa por 
sobrevivi financieramente, loke ta pone un presion adicional riba nan y por 
influencia nan rendimento academico. 


Durante IPKO: 


Intercambio di experencia di 


studiantenan Caribense na Hulanda 


Discriminacion y instabilidad financiero 


E di dos grupo di trabou a enfatisa cu racismo, 
problema pa haya vivienda, ‘braindrain’ y inclu- 
sividad ta desafionan significativo. Historia di 
discriminacion y dificultad pa haya vivienda ta 
alarmante. 


Ademas, hopi studiante no ta sinti nan prepara 
emocionalmente pa e translado na Hulanda, 
loke ta contribui na un sentimento di exclu- 
sion y un falta di aceptacion total. 


E di tres grupo di trabou a elogia e resiliencia 
di studiantenan Caribense y a enfatisa e nece- 
sidad di incentivo y plataforma di ‘networking‘ 
for di nan pais di origen. Esaki lo por motiva 
nan pa bolbe despues di nan estudio y pone 
nan den contacto cu empresa y organ- 
isacionnan, aumentando nan chens riba e 
mercado laboral. E sosten aki por yuda nan 
bolbe na nan isla. 


Stress financiero door di gasto halto di costo 
di bida y seguro a resalta fuertemente den e di 
cuatro grupo di trabou. Hopi studiante mester 
traha fulltime ademas di nan estudio pa por 
sobrevivi financieramente, loke ta impacta 
nan rendimento academico y bienestar. 


Ademas, tin desafionan significativo pa bolbe 
na nan isla despues di nan estudio, special- 
mente door di e limitacion riba e mercado 
laboral y rechaso di ideanan nobo. 


E informacion compila den e intercambio aki ta 
enfatisa e desafio cu studiantenan Caribense 
na Hulanda ta wordo confronta cu nan. 


E delegacionnan lo uza e conclusion aki pa 
traha hunto riba solucion cu por mehora nan 
experiencia y duna nan miho sosten durante 
nan trayecto academico. 

DEN prensa ta destaca e renobacion di cuater edificio “monumental”, (Maria 
Convent, Ward’i Polis Savaneta, Cas Veneranda, Ex-edificio di DOW), un labor 
significativo cu ta preserva e historia di nos antepasadonan y ta mantene bibo 
e magia arkitectonico cu e edificionan aki ta posee. E conservacion di e teso- 
ronan arkitectonico aki no solamente ta enrikece nos patrimonio cultural, sino 
cu tambe ta sirbi como un recordatorio tangibel di nos identidad y herencia 
colectivo. 


A realisa un inversion cuantioso p’e proyectonan aki di renobacion bira un real- 
idad. Awendia, nos por admira no uno, sino varios edificio espectacular glorifi- 
cando e culminacion di e esfuersonan aki. Cada restauracion ta un celebracion 
di e exito di e proyectonan aki, reflehando un compromiso cu e preservacion y e 
desaroyo sostenibel. 


Sinembargo, a pesar di e logronan aki, tin dos edificio iconico cu, te cu e dia di 
awe, a pasa door di varios gobierno sin cu ningun a tuma e iniciativa di inverti 
den nan restauracion: Julianaschool y Scol Reina Beatrix. E edificionan aki, cu 
tabata testigo di varios generacion di studiante, tabata ocupa durante varios 
decada, ofreciendo educacion na nos muchanan, a pesar di su deterioro struc- 
tural. E situacion di e scolnan aki ta un recordatorio doloroso di e gap entre 
promesa politico y e accion concreto. 


Julianaschool y Scol Reina Beatrix a wordo clausura aproximadamente 15 aña 
pasa debi na problema structural grave y e falta di mantencion adecuado. Desde 
e tempo ey, e edificionan aki a keda den desuzo, a pesar di e promesanan reitera 
di renobacion. Actualmente e scolnan aki ta asina lubida cu hasta e generacion 


Un yamada na preserva y revitalisa 


No lubida riba Julianaschool ni Scol Reina Beatrix 


actual no conoce su ubicacion original, un real- 
idad tristo cu ta subraya ainda mas e urgencia di 
su renobacion. Den pasado, hasta partido AVP a 
posiciona dilanti di e scolnan aki, cu hopi fanfaria 
y promesa di renobacion. Nan tabata sigura cu 
nan lo debolbe e edificionan aki den nan gloria, 
creando un ambiente educativo digno p’e studian- 
tenan. Sinembargo, e promesanan aki no tabata 
suficiente pa atrae e inversionistanan nece- 
sario pa efectua e renobacionnan aki, lagando e 
scolnan den un estado di abandono y finalmente 
converti den un luga caminda e adictonan ambu- 
lante ta bin frecuenta. 


Nos mester compronde cu, fuera di falta di edificio 
adecua pa duna les, tin un cantidad creciente di 
studiante cu tin mester di un espacio adecuado pa 
nan educacion. Esaki ta un oportunidad crucial cu 
gobierno por probecha, demostrando na pueblo 
cu nos studiantenan ta un prioridad y cu nan 
educacion ta na pecho di nos politiconan. 


Minister di Educacion y Prome Minister, encarga 
cu e cartera di Infrastructura, mester considera 
seriamente e aspecto aki. Ya a paga suficiente na 
huur pa espacio provisional. Tin un cantidad di 
edificio di gobierno den decadencia, cu, durante 
tur e añanan aki, no a ricibi e atencion necesario 
pa “debolbe nan gloria”. E falta di accion den e 
casonan aki no solamente ta un negligencia den 
termino di conservacion di patrimonio, sino tambe 
un falta den proporciona na nos studiantenan un 
ambiente educativo sigur y adecua. 


Ta comprendibel cu tin mester di un planificacion 
meticuloso pa ehecuta e renobacionnan aki pero 
lo ta husto informa e pueblo riba e plannan futuro 
di gobierno pa renobacion di e edificionan estatal. 
En special e dos scolnan menciona, Julianaschool 
y Scol Reina Beatrix, cu ta rekeri urgentemente 
un intervencion significativo. E edificionan aki no 
solamente tin mester di un renobacion fisico, sino 
tambe un compromiso renoba cu su proposito 
educativo y su rol den comunidad. 
E restauracion di e scolnan aki lo ta mas cu un 
cuestion di infrastructura, ta un simbolo di nos 
compromiso cu educacion y e futuro di nos 
muchanan. Door di debolbe e edificionan aki nan 
gloria di semper nos lo ta invertiendo den futuro 
di no sociedad, proporcionando nos studiantenan 
e recursonan y e ambiente cu nan merece pa 
alcansa nan maximo potencial. 

NO ta un secreto cu e costo di bida na Aruba ta 
subiendo, cu ta pone presion riba e residentenan 
cu ta haya cada biaha mas dificil pa yega na fin 
di luna. Tradicionalmente, esaki a ser atribui na 
prijsnan internacional halto cu ta afecta producto 
y servicio. Sinembargo, un bista mas cerca di nos 
isla bisiña di Corsou, caminda prijsnan ta hopi mas 
abou, ta crea preguntanan importante tocante e 
motibo berdadero tras di e gasto halto di Aruba. 


Corsou y Aruba ta comparti hopi similaridad, for di 
nan ubicacion geografico te na nan dependencia 
economico. Sinembargo, e diferencia den e costo 
di bida entre e dos islanan ta grandi. Mientras 
cu ambos ta suheto na fluctuacion di mercado 
internacional, Corsou ta parce di administra su 
nivelnan di prijs mas efectivamente cu Aruba. 
E diferencia aki ta sugeri cu factornan interno, 
particularmente maneho di gobierno y medidanan 
di control di prijs, ta hunga un rol importante. 


Na Corsou, e gobierno ta parce di tin un control 
mas estricto riba e mecanismo di fiha prijs, sigu- 
rando cu e productonan esencial ta keda accesibel 
p’e poblacion en general. Esaki ta un contraste 
fuerte cu e situacion na Aruba, caminda e control 
di prijs ta parce di ta menos estricto y e forsanan 
di mercado por dicta prijsnan c’un intervencion 
minimo. E falta di regulacion aki por conduci na 
prijsnan mas halto mientras empresanan ta trans- 
feri mas gasto na consumidornan. 


E sugerencia cu Aruba por beneficia di un maneho 
di control di prijs mas estricto no ta sin merito. 
Supervision efectivo di gobierno por yuda stabi- 
lisa prijsnan y haci necesidadnan basico mas 
aceptabel. Sinembargo, implementa e medidanan 
aki ta mas facil pa bisa cu haci’e, specialmente ora 
ta considera e relacion compleho entre lidernan 
politico y nan sponsornan. 


E panorama politico na Aruba ta complica e posi- 
bilidad di controlnan estricto di prijs. Hopi figura 
politico ta depende di e sosten di lidernan di 
negoshi y sponsornan, cu nan interes porta no ta 
alinia c’un regulacion agresivo di prijs. E conflicto 
di interes aki por stroba e implementacion di 
maneho cu lo beneficia e poblacion en general a 
costo di ganashi comercial. 


Aumento di costo di bida na Aruba: 


Un crisis inevitabel of un cuestion di politica? 


Mientras tanto, e Arubiano promedio ta sintiendo e preta. E aumento di costo di 
cuminda, servicio publico y otro bienes esencial ta haci bida diario mas y mas 
dificil. Famianan ta lucha pa pone cuminda riba mesa y e presion economico ta 
afectando tur aspecto di bida. E situacion ta empeora door di e stagnacion di 
salario y e oportunidadnan economico limita, cu ta crea un circulo vicioso di difi- 
cultad financiero. 


E aumento di e costo di bida na Aruba no ta un problema insuperabel, pero e ta 
rekeri un accion decisivo y e deseo pa enfrenta interesnan ya estableci. Siguiendo 
kisas ehempel di Corsou, Aruba por adopta medida y maneho di control di prijs 
mas efectivo cu ta priorisa bienestar di su residentenan. Solamente door di 
esfuersonan concreto nos por spera di alivia e carga economico di nos pueblo y 
garantisa un futuro mas husto y sostenibel pa tur hende. 

GERLIEN Croes a duna di conoce cu prome cu fin di mei, pueblo lo sa 
oficialmente su decision politico, esta e.o. con lo yama su organisacion 
politico. Nos ta yegando mediano di juni, y te ainda nada. No tin pura 
tampoco, pasobra eleccion lo ta otro aña na September, pero Gerlien 
mester prepara su mes mas. 


MIENTRASTANTO pa loke ta su colega Rycond Santos do Nacimento 
si a tuma su decision y a funda su partido politico, cu segun informacion 
cu nos tin lo yama Partido Reforma Aruba (PRA). Rycond for di su salida 
di AVP a bin ta boga pa cambionan grandi den forma di haci politica na 
Aruba. Cu Aruba mester di un Reformacion Grandi y cu mester caba cu 
e tradicionalismo, cu pueblo lo vota loke ta ser califica como partidonan 
tradicional manera MEP y AVP. Ban tende con Rycond ta pensa di bin cu 
Reforma. 


UN topico cu ta keda discusion den pueblo t’e investigacion cu Ministerio 
Publico a cuminsa den departamentonan cu ta regarda ministerio cu 
Minister Glenbert Croes ta responsabel pa cu nan maneho. E no ta un 
sorpresa, pasobra for di dia cu a permiti envolvimento den nos sistema 
hudicial, a crea Landsrecherche, un RST, etc. semper a busca un manda- 
tario pa colga. 


DI TODO UN POCO PA 
REFLEXIONA 


MASKE e investigacion ta andando, te awor no 
por bisa cu Glenbert Croes ta un sospechoso, 
maske cu husticia a haya ta bon pa drenta 
Cocolishi, DIMAS, DPL, cas di su tata, Betico 
Croes, y oficina di su ruman, unda tin admin- 
istracion di su fundacion pa campaña. Hopi 
hende ta spera kico lo bira e resultado di e 
investigacion aki. 


MIENTRASTANTO Gobernador a duna 
Minister Glenbert Croes permiso p’e bay 
atende un reunion di ILO (International Labour 
Organization) na Ginebra, cu tin un duracion 
di 2 dia, pero Glenbert Croes a bay pa 2 siman. 
Despues di Ginebra, e lo bay Spaña pa bolbe 
bishita e compania di Hydrogen Valley pa 
determina con leu nan plan ta pa yuda baha 
prijs di awa y coriente. Pero hopi ta di opinion 
cu Minister Glenbert Croes a bay pa calma su 
mes y determina ki strategia hiba, unda bes e 
ta bek. 


GLENBERT Croes, aparentemente no ta siña 
mas di loke el a pasa aden caba ni a tuma 
na cuenta kico su primo a haci, cu a hay’e ta 
cera na KIA. Unabes cu husticia ta investiga 
bo departamento, pa cual bo ta responsabel, 
Glenbert tin cu saca su conclusion caba. 


SI Prome Minister Evelyn Wever Croes tabata 
na altura di e entradanan hudicial, y sigur 
den Cocoloshi, no tin duda. PG mester y tin 
obligacion di informa EWC, kende a dicidi 
p’e mainta ey firma un acuerdo cu Hulanda 
pa un Rijkswet nobo, cu el a yama Hybride. 
Mientras cu Secretaria di Estado, Alexandra 
van Huffelen a laga cu e no conoce kico ta un 
Rijkswet Hybride, pasobra dicho terminologia 
no ta existi. 


>> 

LOKE ta haci e asunto aki mas interesante 
cu vocero di MEP, lider di fraccion, Hendrik 
Tevreden a laga sa cu nan ta contra di loke a 
keda firma, y cu no tin sosten di Parlamento di 
Aruba. Pero t’awor lo bay traha riba e Rijkswet 
nobo aki cu mester ta cla prome cu 1 di mei 
2025. Hopi cos por pasa ainda. 


Y den e reciente acuerdo firma, Hulanda a 
pone e sabel di Domocles riba cabes di Aruba, 
indicando cu si Hulanda no aproba e Rijkswet 
nobo, Aruba mester paga e prestamo di Covid 
cu e interes halto atrobe. 


BOLBIENDO riba nos Parlamentarionan cu a 
bay IPKO na Hulanda, por conclui cu ATROBE 
nada a ser logra. E Geschillenregeling, cu tin 
mas di 10 pendiente, nada a ser logra, pasobra 
Hulanda no tende di ningun areglo y no ta 
respeta Aruba como partner igual. Mescos e 
otro islanan, manera Corsou y St. Maarten. 


GERLIEN Croes for di Hulanda a laga sa 
cu lo pidi un reunion publico di Parlamento, 
unda Ministernan Glenbert Croes, Rocco 
Tjon y Ursell Arends mester duna cuenta 
riba maneho di Inmigrantenan. Pero ya caba 
Presidente di Parlamento, Edgard Vrolijk a 
laga sa cu agenda ta preta y no ta kere cu 
por yama dicho reunion. Pronto Parlamento ta 
bay cu reces, pero prome cu esey, tin un biahe 
pa Parlatino pa atende tambe. Awor kico ta 
importante, atende reunion di Parlatino, cu no 
ta produci nada, of atende nos problemanan 
na cas? 


“JOIN MEP and see the World” ta keda un 
slogan pa MEP, declara pa dfm Guillermo 
Trinidad, kende despues tambe a uni na MEP, 
pasobra e ta un bon politico, cu a gana respet 
di Betico Croes, q.e.p.d. 


AWOR mira con un cantidad di Minister 
ta biahando rond di mundo, manera cu nan 
mundo ta cabando of ta na candela. Glenbert 
Croes ta un di nan, kende ta pa 2 siman for di 
e isla. 
Minister Xiomara Maduro a dicidi di subi avion 


bay New York cu intencion di bishita varios ciudad Mericano, en busca di 
inversionista pa Aruba. 


SIENDO esaki no ta un tarea di un Minister di Finansa, pero di Minister 
di Economia, kende awor ta Geoffrey Wever. Ata, Rey Willem Alexander 
a invita Minister Geoffrey Wever pa forma parti di e mision comercial di 
Reino pa bishita varios ciudad Mericano tambe. Si nan mester bishita e 
mesun ciudadnan cu Xiomara Maduro a bishita, kico e inversionistanan 
aki lo pensa? 


PAPIANDO di busca inversionista pa Aruba, na Aruba practicamente 
hopi negoshi ta cerando nan porta pa falta di actividad laboral. Si tuma 
p.e. Caya Betico Croes, ta birando of ta caba un caya morto. Masha hopi 
negoshi a cera nan portanan. Pa no papia mes di centro di San Nicolas cu 
a ser batisa caba como un Gost Town. Mira rond, por conclui cu tin mas 
negoshi grandi cu ta cerando nan porta. 


MINISTER Geoffrey Wever a funda Aruba Fair Trade Authority, cu despues 
di denuncia di CUA, (Comerciantenan Uni Aruba), p’e competencia inhusto 
di SETAR, cu ta birando un monster unico cu proteccion di su monopolio, 
AFTA a bin afo y declara cu nan lo cuminsa na investiga funcionamento di 
supermercado y companianan di real estate. Esaki no tabata of mester ta 
un tarea di Consumenten Bond (cu ta morto di berdad) y ainda lo ta haya 
subsidio di Gobierno. 

DIA 30 di November di 2022, a sosode un tragedia riba tanki di WEB na 
Savaneta caminda e victima Eddy Rincon a perde su bida, despues cu el a 
ser tira mata for di Shannon Williams. 
E victima tabata den mesun auto cu e asesino aki, ora cu a surgi un discu- 
sion cu a resulta den sacamento di arma dor di e acusado y despues el a 
tira e victima Rincon. 


Den un intento pa evita cu e lo wordo mata den e auto, e hoben Rincon a 
bula for di e auto pero no a yega mucho leu pero prome cu el a fayece, el 
a declara na un testigo cu a yega cerca, cu Shannon a horta 3 mil florin 
for di dje. 


E asesino durante tratamento di e caso den Corte de Prome Instancia, 
no a acepta su culpabilidad pero a insisti cu a surgi un lucha den e auto 
cu Rincon caminda e revolver a tira accidentalmente heridando e victima 
mortalmente. 


Corte den Prome Instancia a haya Shannon culpabel di asesinato y a 
condena e hoben aki na 17 aña di prizon pero e acusado a dicidi di apela 
e decision ya cu e ta kere cu e castigo tabata mucho halto. 


Sinembargo durante tratamento di e caso aki pa Corte Superior, esta Hof, 


Procurador General a exigi mas 


castigo pa asesino di Eddy Rincon 


por bisa cu no tabatin cambio den henter e 
proceso, al contrario Procurador General a 
dicidi di pidi Corte pa aumenta e castigo di 
Shannon cu dos aña mas mirando seriedad di 
e caso caminda a kita bida di un hoben. 
Procurador General tabata hopi concreto den 
su ponencia mustrando cu tur pruebanan cu 
a ser trata den Corte den Prome Instancia, 
ta duna indicacion bon cla cu Shannon no a 
balora bida di su amigo Rincon ya cu hasta 
despues cu el a riba e victima, el a zak y saca 
un suma di 3 mil florin for di su saco di carson 
y bay cu esaki. 


Un di e otro testigonan den e auto, a confirma 
durante tratamento di e caso anteriormente, 
cu el a mira cu Shannon a saca un arma di 
candela pero e acusado a sigui insisti cu esey 
no ta corecto y cu ta e victima a saca arma 
caminda el a lucha cu Rincon y durante di e 
lucha, e arma a tira. 


Procurador General a mustra durante trata- 
mento di e caso pa tres hues, cu Shannon 
ainda no ta mustra un tiki di remordimento pa 
loke el a haci y a mustra cu tur cos ta indica cu 
e kier a mata su amigo Rincon pa horta placa 
for di dje. 


Segun PG e falta di responsabilidad di e 
acusado ta mustra cu ainda e no kier reconoce 
su responsabilidad den morto di Eddy Rincon 
y a pidi HOF pa aumenta e castigo cu Corte 
den Prome Instancia a impone como castigo 
di 17 aña y aumenta esaki cu dos aña mas. 


A cera tratamento di e caso di apelacion y 
HOF lo anuncia su decision diaranson 3 di Juli 
venidero. 


Like & Follow 


nos riba Facebook 

RECIENTEMENTE den sala di operacion na Horacio 
Oduber Hospital (HOH) a eherce un operacion di un aneu- 
risma den cerebro di un pashent. Un operacion cu nunca 
antes a wordo ehecuta na Aruba, y esaki a logra danki na 
e cooperacion cu HOH tin cu e departamento di neuro- 
cirugia di UMC Urecht. E diagnostico a ser haci pa HOH su 
neurologo, dr. Ivonne van Sijtveld hunto cu e team di profe- 
sional na HOH. Y e neurociruhano vascular Prof. Bart van der 
Zwan di UMC Utrecht a ehecuta e operacion aki hunto cu e 
team di profesional di sala di operacion. E operacion aki ta 
demostra cu HOH ta conta cu profesionalnan bon prepara 
y capaz pa brinda e tipo di cuido asina, pero tambe cu ta 
conta cu e materialnan necesario pa por eherce un opera- 
cion specialisa. 


E diagnostico 
E pashent aki a yega Departamento di emergencia n’e 
momento corecto. El a presenta na hospital cu hopi dolor di 
cabes y nausea. E nivel di ta consciente di e pashent tabata 
basta bon. Mirando e caracteristicanan di e pashent a opta 
pa haci un e asina yama test CT Angiografia cu ta un di e 
miho testnan pa por haya un diagnostico den e caso aki. 
A traspasa e pashent pa departamento di cuido intensivo 
(ICU) y ora a haya resultado di e testnan haci aki a constata 
cu e pashent tabatin un asina yama “broken aneurysm,” dr. 
Sijtveld ta conta. 


Un aneurisma hopi biaha ta dificil pa detecta y pues dr. 
Sijtveld ta hopi contento con tur cos a cana pa cu e caso aki 
y e tremendo cooperacion entre tur profesional na HOH pa a 
logra yega na e deteccion y sigui pa e operacion. 


E operacion 
Prof. Bart van der Zwan, neurociruhano vascular di UMC 
Utrecht a indica cu na HOH por nota cu tin hopi hende yena 
cu entusiasmo y profesionalismo. Esaki sigur tabata e caso 
na momento cu mester a opera un pashent cu a diagnos- 
tica un aneurisma den su cerebro. Un pashent cu tabata 
luchando pa su bida y nos a logra salb’e. “A enfoca pa haci e 
operacion aki di inmediato pasobra e pashent tabata birando 
pio,” tabata palabra di Prof. Bart van der Zwan. 
Na Aruba ainda nunca a yega di efectua e tipo di opera- 
cion aki, pero si HOH tabatin tur e aparatonan y material 
necesario pa por a opera e pashent. Un operacion bastante 


complica y a logra ehecuta esaki cu exito. Despues di opera- 
cion, ainda tin e proceso di recuperacion y awe algun siman 
despues por menciona cu e pashent a regresa su cas y ta 
den bon salud. 


E cooperacion 
“Esaki ta demostra un bes mas cu trabou den ekipo ta hiba 
na exito y e cooperacion cu HOH tin cu UMC Utrecht y e 
departamento di Neurocirugia ta di sumo importancia paso 
e ta yuda na eleva calidad di cuido y conocemento di nos 
profesionalnan. Si no tabata pa e colaboracion aki, e chens 
cu a pashent aki lo por a fayece ta hopi grandi”, asina Jacco 
Vroegop, Director di HOH, a expresa yena di gratitud. 


Danki n’e tremendo cooperacion cu UMC Utrecht 


HOH ta opera pa prome biaha un 
aneurisma den cerebro cu exito 

DURANTE e reciente Interparlementair Koninkrijksoverleg 
(IPKO), representantenan di Aruba, Corsou, Sint Maarten y 
Hulanda a discuti e deficit democratico den Reino Hulandes. 
Den tres grupo di trabou nan a trata e tema aki di manera 
profundo, sigui pa un discusion plenario. E reunion a resulta 
den algun conclusion importante y pasonan concreto pa 
adresa e deficit democratico aki. 


Na prome luga, nan a reconoce cu e Statuut pa Reino 
Hulandes ta existi 70 aña e aña aki y cu tin un deficit demo- 
cratico den Reino. A pesar di cu e posibilidad actual pa tuma 
decisionnan democratico den e Statuut probablemente no 
ta wordo probecha completamente, nan a considera cu un 
revision integral di e Statuut no ta oportuno n’e momen- 
tonan aki y tampoco ta factibel den futuro inmediato. E tema 
aki tin ya caba varios aña riba e agenda politico, pero ta 
logra un avance hopi limita. 


Un decision notabel ta cu e Staten di Aruba, Corsou y Sint 
Maarten lo presenta un propuesta pa un Rijkswet dentro di 
algun siman despues di IPKO. E ley aki, basa riba e articulo 
12a di e Statuut, lo trata conflicto entre Reino y e paisnan. 
IPKO ta contento cu e intencion aki y ta ansioso pa discuti e 
propuesta, cual por ta un paso importante den reduccion di 


e deficit democratico. 
Ademas, nan a manda e Presidium di IPKO (hefenan di dele- 
gacion di e cuater paisnan) pa forma un grupo di exper- 
tonan independiente. E grupo aki lo pone riba papel, analisa 
y resumi e propuestanan existente y nobo pa reduci e falta di 
democracia. Tambe lo nan investiga e alcance y e significado 
di e stipulacionnan di e Statuut. E iniciativa aki ta enfatisa e 
seriedad di nan enfoke pa trata e deficit democratico door di 
diferente analisis cientifico y obhetivo. 


Finalmente, nan a manda e Presidium pa investiga mas 
tarda na 2025 e posibilidad pa un conferencia IPKO special, 
totalmente dedica n’e solucion di e deficit democratico. E 
conferencia aki lo ta basa riba e rapport di e expertonan. 
E Presidium tambe lo manda un carta n’e Gobernacion di 
Reino cu un peticion pa duna claridad tocante e posibil- 
idad pa organisa un conferencia di Reino, cu participacion di 
representante parlamentario. 


Cu e pasonan aki, IPKO ta demostra un compromiso fuerte 
pa adresa e deficit democratico den e Reino Hulandes. Door 
di propuestanan concreto y analisis di expertonan, nan ta 
spera di finalmente resolve e dificultad relata na decisionnan 
democratico y crea un sistema mas husto y representativo. 


IPKO 2024: 


Tempo pa Accion: Deficit Democratico den Reino Hulandes 


AYERA den oranan tempran depar- 
tamento di recherche Santa Cruz 
a bay na un cas na Tamarijn pa un 
detencion y como tambe a haci un 
listramento n’e parcela. 


Na momento di e listramento den a 
cas y rond di a cas a bin encontra 
basta articulonan horta como tambe 
droga. E articulonan y droga a keda 
confisca como tambe un auto. 
N’e accion a participa diferente 
departamento di Cuerpo Policial 
Aruba. 


Cuerpo Policial ta sigui traha duro pa 
combati criminalidad y ta keda haci 
un apelacion n’e pueblo di Aruba pa 
sigui yuda nos door di yama e Tiplijn 
di Polis cu ta 11141. Bo anonimidad 
ta keda garantisa. 


Departamento di recherche Santa Cruz cu detencion na Tamarijn 

Now Playing 


For Showtimes and online ticketing: www.caribbeancinemas.com 


A 28-year-old artist gets stranded in an expansive, untouched 
forest in western Ireland. Finding shelter, she unknowingly becomes 
trapped alongside three strangers who are stalked by mysterious 
creatures every night. 


When their late police captain gets linked to drug cartels, wise- 
cracking Miami cops Mike Lowrey and Marcus Burnett embark on a 
dangerous mission to clear his name. 


the watchers 


bad boys 
ride or die 


if 


After discovering she can see everyone’s imaginary friends, a girl 
embarks on a magical adventure to reconnect forgotten IFs with 
their kids. 


Joy, Sadness, Anger, Fear and Disgust have been running a 
successful operation by all accounts. However, when Anxiety shows 
up, they aren’t sure how to feel. 
inside out 2 


Diahuebs, 13 Juni 2024 
INTERNACIONAL 
14 
AWEMainta 


SINGAPORE Airlines ta dunando por lo menos $10,000 
como compensacion na pasaheronan herida durante e vuelo 
cu a sufri turbulencia grave. E vuelo SQ321, un avion Boeing 
777-300ER cu tabata biaha for di London pa Singapore, a 
haci un aterisahe di emergencia na Bangkok, Thailand, dia 
21 di mei. Turbulencia a causa morto di un pasahero y mas 
cu 100 herido. 


Turbulencia severo a haci cu e avion a sink 178 pia den sola- 
mente 4.6 seconde, creando un situacion caotico y pelig- 
roso abordo. Pasaheronan cu no tabata bisti cu nan faha 
di siguridad a wordo tira contra e blafon, cu a causa lesi- 
onnan severo. E aterisahe di emergencia na Aeropuerto 
Internacional Suvarnabhumi na Bangkok tabata necesario 
pa duna cuido medico inmediato na pasaheronan herida. 


Singapore Airlines a anuncia medidanan di compensacion 
p’esnan afecta p’e incidente. Pasaheronan cu lesionnan leve 
ta wordo ofreci $10,000, mientras cu esnan cu lesionnan 
grave cu ta rekeri cuido medico di termino largo lo ricibi 
un pago adelanta di $25,000 pa atende nan necesidadnan 


inmediato. E adelanto aki lo forma parti di e compensacion 
final. 


Ademas di e compensacion financiero, Singapore Airlines 
ta cubri gastonan medico di pasaheronan herida. E aero- 
linea tambe a haci tramitenan pa famia y sernan keri bula 
pa Bangkok pa ta cu e pasaheronan herida. Tur pasahero di 
e vuelo, sea cu nan a keda herida of no, lo ricibi reembolso 
completo di nan pasashi di avion. 


Pasaheronan a describi e incidente como teribel. Dzafran 
Azmir, un pasahero di 28 aña, a relata con e inclinacion 
repentino y e caida di e avion a causa cu pasaheronan sin 
restriccion a wordo tira contra e blafon. Andrew Davies, otro 
pasahero, a señala cu tur miembro di e tripulacion di cabina 
cu el a mira a resulta herida. 
Ali Bukhari,cu tabata regresando for di nan luna di miel, a 
describi e experiencia como traumatico. Singapore Airlines 
ta compromete di sostene su pasaheronan den e momen- 
tonan dificil aki y di garantisa cu nan ta ricibi e asistencia y 
compensacion necesario. 


Despues di un incidente di turbulencia severo 


Singapore Airlines ta ofrece un compensacion di $10,000 

CHINA a acusa Hulanda di invadi su awanan teritorial y 
espacio aereo despues cu e Fregata Hulandes HNLMS Tromp 
a pasa door di e canal di Taiwan. E incidente aki ta sigui dos 
enfrentamento den e ‘South China Sea’ siman pasa, loke a 
aumenta e tension entre e dos nacionnan. 
Ministerio di Defensa Hulandes a informa di un situacion 
“potencialmente insigur” ora dos avion di guera Chines a 
rastrea HNLMS Tromp durante nan paso p’e canal di Taiwan. 
Ademas, avionnan Chines a yega cerca un helicopter 
Hulandes cu tabata haci patruya dilanti di e peninsula di 
Korea, loke a tensiona ainda mas e relacionnan. 


Hulanda a sostene cu tur dos incidente a tuma luga den 
awa internacional, contradiciendo e afirmacion di China cu 
e canal di Taiwan ta bou di su hurisdiccion. China a expresa 
cu e accionnan aki ta menasa e “relacion amistoso” entre e 
dos paisnan. “Nos ta lamenta profundamente e palabranan 
y hecho malicioso di Hulanda y nos a presenta un protesta”, 
Ministerio di Defensa Chines a declara. 


Historicamente, e barconan Hulandes tabata keda leu for di 
e canal di Taiwan pa evita fomenta tension cu China, a pesar 
di nan clasificacion oficial como awa internacional. E apro- 
bacion reciente di Tromp HNLMS ta marca un alehamento 
significativo for di e enfoke cauteloso aki. 
HNLMS Tromp tabata participa den un operacion multina- 
cional hunto cu forsa di Estados Unidos, Reino Uni y Sur 
Korea. E operacion tabata pa monitor e cumplimento di e 
sancion di Nacionnan Uni, imponi riba N. Korea pa motibo di 
su programa di arma nuclear. E contexto internacional aki ta 


enfatisa e implicacion geopolitico mas amplio di e incidente, 
ya cu nacionnan occidental ta sigui mantene relacionnan 
complica cu China riba asuntonan di siguridad maritimo y 
regional. 


China ta critica Hulanda mientras cu Fregata 
Hulandes ta pasa door di e canal di Taiwan 

HUNTER Biden a keda condena p’e tres cargo federal pa 
delito grave cu arma di candela. Un hurado federal a conclui 
cu el a viola e leynan diseña pa evita cu adictonan tin arma 
di candela. E condena aki ta marca un primicia historico: 
e familiar inmediato di un presidente den cargo ta keda 
condena pa un delito durante e mandato di su tata, maske e 
delito ta anterior n’e presidencia di Joe Biden. 


E cargonan: Hunter Biden a enfrenta tres cargo relata 
na compra di un revolver na october 2018. E prome dos 
cargonan tabata pa gaña tocante su uzo di droga den un 
formulario federal di verificacion di antecedente, y e di tres 
pa posee un arma mientras e tabata adicto of tabata uza 
droga ilegal. 
Sentencia: Hunter Biden por enfrenta te cu 25 aña di prizon y 
un multa di $750,000. Sinembargo, como un delincuente pa 
prome biaha, ta probabel cu e lo ricibi un sentencia menor. 
E sentencia ta keda stipula 120 dia despues di e veredicto, 
loke ta nifica cu probablemente esaki lo sosode prome cu e 
dia di eleccion. 


Reaccion: 
Hunter Biden a expresa su decepcion pa cu e veredicto, pero 
gratitud p’e apoyo di su famia. 
Presidente Biden a enfatisa su apoyo na su yiu y a bisa: “Mi 


t’e Presidente, pero mi ta tata tambe. Jill y ami ta stima nos 
yiu, y nos ta hopi orguyoso di e homber cu e ta awe.” 
Consehero special David Weiss a enfatisa cu e caso tabata 
trata di e decisionnan ilegal cu Hunter Biden a tuma mien- 
tras e tabata uza droga y a reitera cu ningun hende, incluy- 
endo e yiu di e presidente, ta riba ley. 


Den principio e hurado tabata dividi. Sinembargo, despues 
di a discuti e elementonan di cada crimen, nan a yega na un 
veredicto unanime. Un miembro di e hurado a expresa cu e 
caso tabata parce un desperdicio di dollar di e contribuy- 
entenan, mientras cu otro tabata kere cu Hunter Biden no 
tabata pertenece den prizon. 


E miembronan di e hurado a enfoca riba e evidencia na luga 
di e estilo di bida di Hunter Biden, y un a señala cu politica 
no tabata un factor den su decision. 


E huicio a termina cu Hunter Biden expresando su gradici- 
mento p’e amor y sosten di su famia, mientras cu su abogado, 
Abbe Lowell, a priminti di busca energicamente tur e retonan 
legal disponibel. 


E caso aki ta pone enfasis riba e complehidad di respon- 
sabilidad legal y lucha personal, atrayendo hopi atencion 
publico y mediatico. 


Hunter Biden condena pa cargonan federal di arma 

SALUD, BEYESA 
+ Y Bienestar Personal + 
+ Y Bienestar Personal + 


JUNI ta marca e Luna di Salud di Hende Homber, un momento dedica na 
ilustra e problemanan di salud prevenibel y boga pa deteccion tempran 
y tratamento di malesa den hende homber y mucha. Estadistica global 
ta mustra cu hende homber tin 50% mas chens di muri di malesanan 
cardio-vascular anualmente, cu hende muhe. Tambe hende homber tin 
17% mas chens di contrae y muri di cancer y mas cu 60% di hende 
homber adulto ta sufri di sobrepeso of obesidad. E cifranan aki ta 
enfatisa e importancia di conscientisa y promove medidanan sanitario 
proactivo entre hende homber. 


Den un esfuerso pa compronde e comportacion di salud di e hende 
homber, Cleveland Clinic a haci un investigacion den mas cu 500 homber 
Mericano entre 18 y 70 aña di edad. E resultadonan tabata revelador: 
solamente tres di cada cinco homber ta haci examen fisico anual, mas 
di 40% ta bishita e dokter solamente pa sintomanan medico serio y 
mas di mita no ta papia di su salud. E revelacionnan aki ta enfatisa e 
necesidad urgente pa hende homber adopta un enfoke proactivo pa 
nan salud. Adhunto ta sigui cuater punto critico pa cuminsa comber- 
sacionnan esencial tocante salud di hende homber. 


Hende Homber ta menos habri pa busca cuido cu hende muhe 
Super heroenan manera Capitan America y Superman ta personi- 
fica duresa y curashi. Sinembargo, e representacion cultural di invul- 
nerabilidad aki a contribui inadvertidamente na un problema di salud 
significativo. Hende homber, influencia p’e expectativanan social di ta 
fuerte y solido, hopi biaha ta pensa cu busca yudansa medico ta un 
señal di debilidad. E encuesta di Cleveland Clinic a revela cu 40% di 
e hombernan ta bishita e dokter solamente ora nan ta enfrenta prob- 
lemanan di salud serio, un contraste fuerte cu e bishitanan di cuido 
medico mas frecuente di e muhenan. Ademas, 21% di e hombernan ta 
evita dokternan pa miedo di diagnostico, indicando ansiedad profunda- 
mente ancra pa revela vulnerabilidadnan. E luna aki di Salud di Hende 
Homber, nos mester haci esfuerso pa desmantela e mentalidad aki 
y anima hende homber pa pensa riba busca ayudo medico como un 
fortalesa, no como un debilidad. 


Cancer di prostaat ta afecta un di cada nuebe hende homber 
Cancer di prostaat t’e cancer mas comun entre hende hombernan 
Mericano, cu mas o menos 175,000 caso nobo diagnostica tur aña. A 
pesar di e resistencia di hende homber pa busca atencion preventivo, 
deteccion tempran di cancer di prostaat ta crucial. Afortunadamente, 
cancer di prostaat generalmente ta crece poco poco, loke ta nifica cu 
hopi caso no ta pone bida inmediatamente na peliger. Sinembargo, 
diagnostico tempran ta mehora e chens di un tratamento exitoso. 
Hende homber, particularmente esnan na riesgo, mester wordo encu- 
rasha pa haci test regular pa detecta posibel problema trempan. 


Salud mental ta altamente stigmatisa entre hende homber 
Problema di salud mental ta hopi amplio pero tambe hopi stigma- 
tisa entre hende hombernan. Statistica ta bisa cu 30.6% di hende 


hombernan a experencia depresion na un momento. E resisitencia pa 
busca ayudo ta aumenta e problema aki, y hopi homber ta mira e expre- 
sion di emocion como un vulnerabilidad. Psicologonan a documenta 
cu hombernan hopi biaha ta evita di papia di nan sentimentonan, cu 
por conduci na mecanismo di afrontamento poco saludabel. Encurasha 
hende homber pa papia tocante nan emocionnan y busca sosten pa 
salud mental ta crucial. Promoviendo combersacionnan habri y persis- 
tencia den fomenta expresion emocional, nos por yuda mehora salud 
mental y bienestar general di hende homber. 


Hende homber mester tuma decisionnan di estilo di bida mas salu- 
dabel 
E datonan estadistico ta revela cu hende hombernan ta envolvi den 
comportacion di salud mas riesgoso compara cu hende muhe, manera 
consumo di alcohol y huma mas frecuentemente. E habitonan aki ta 
contribui na problemanan serio di salud manera malesa cardiaco y 
pulmonar, problemanan hepatico y accidentenan prevenibel. Ademas, 
hende homber hopi biaha ta tuma desicion di dieta mas pober, ta 
consumi menos fruta y berdura y ta prefera carni y productonan di 
lechi. 
Normanan social y cultural ta hunga un rol den e comportacion no 
saludabel aki. Como resultado, hombernan tin un speransa di bida mas 
cortico cu muhenan, cu ta biba un promedio di cinco aña menos. E 
disparidad alarmante aki ta enfatisa e necesidad pa mehora comporta- 
cion di salud entre hende hombernan. 


Pa trata e problemanan aki, nos mester promove opcionnan di estilo di 
bida mas saludabel, checkup medico regular y discusionnan habri riba 
salud fisico y mental. E Luna di Salud di Hende Homber ta sirbi como 
un recordatorio crucial cu salud di hende mester di atencion y accion. 
Promoviendo un ambiente di sosten y fomentando medidanan di salud 
proactivo, nos por yuda hende homber hiba un bida mas saludabel y 
prolonga. 


Actonan clave y accionnan urgente 


Conscientisacion di salud di hende homber 

COLONIA, e aroma seductor cu ta mehora nos bida diario, ta un 
creacion complica naci for di un proceso meticuloso y artistico. 
Sea bo ta prefera un aroma clasico of aroma contemporaneo, 
compronde con e colonia ta wordo elabora por profundisa bo 
aprecio p’e obra maestra olfativo aki y su papel integral den e 
aspecto di beyesa. 


1. Seleccion di ingrediente: e base di e aroma 
E proceso pa crea colonia ta cuminsa cu e seleccion di e miho 
ingrediente. Perfumistanan ta uza un combinacion di compo- 
nente natural y sintetico pa crea un aroma balansa y unico. 
Ingredientenan natural, manera ‘essential oils’ cu ta wordo 
extrai for di flor, fruta y specerij, ta duna profundidad y caracter 
n’e aroma, capturando e esencia di e bunitesa di naturalesa. 
Composicionnan sintetico, na otro banda, ta duna stabilidad, 
consistencia y e capacidad pa crea aromanan cu no ta ser haya 
den naturalesa. E harmonia di e mescla di elementonan aki ta 
esencial pa logra un aroma diferente y memorabel. 


2. Combinacion y mescla: elaboracion di e perfil di holo 
Despues di a scoge e ingrediente, e perfumistanan ta cuminsa 
cu e fase intenso di mescla y formulacion. E proceso aki ta rekeri 
un grado halto di habilidad y precision, ya cu cada compo- 
nente mester wordo pisa y midi cu cuidou pa logra e perfil di 
aroma desea. E resultado ta un mescla fragante conoci como 
“perfume concentra”, cu ta sirbi como nucleo di e colonia. E 
fase aki ta similar n’esun di un artista mesclando pintura den 
un palet, creando un sinfonia di aroma cu finalmente lo defini 
e personalidad di e fragancia. 


3. Dilucion y enbehecimento: refinacion di e fragancia 
E concentracion di perfume ta sumamente potente y mester 
dilui c’un alcohol of awa di holo neutro p’e aroma por wordo 
uza. E proceso di dilucion aki ta crucial pa balansa e inten- 
sidad di e aroma. Despues di esaki, e mescla ta pasa den un 
proceso di enbehecimento cu por dura varios siman of hasta 
luna. Durante e periodo aki, e aroma ta madura y su dife- 
rente notanan di holo ta harmonisa, resultando den un aroma 
mas completo y sofistica. Enbehecimento ta permiti e compo- 
nente individual pa fusiona, manera un bon biña, mehorando e 
profundidad y complehidad general di e aroma. 


4. Control di calidad: sigurando perfeccion 
E control di calidad ta un paso fundamental den e proceso di 
elaboracion di perfume, sigurando cu cada ‘batch’ ta cumpli cu 
e standard mas halto. Perfumista y expertonan ta haci testnan 
extenso, evaluando e balans, longevidad y e atractivo general 
di e aroma. E fase aki por encera ahustacion den e formula of 
un enbehecimento adicional pa logra perfeccion. E control di 


calidad ta garantisa cu e producto final ta duna un experencia 
consistente y excepcional n’e consumido, reforsando e rol di 
aroma den beyesa y higiena personal. 


5. Emboteya y paketa: e toke final 
Ora e aroma a madura y a pasa control di calidad, e ta cla pa 
hinca den boter y paketa. E diseño di e boternan di perfume ta 
un obra di arte riba nan mes, elabora cu precision pa garantisa 
un distribucion uniforme di e aroma ora e ta wordo aplica. E 
etiket, pakete y marca ta wordo planea meticulosamente, loke 
ta aumenta e atractivo estetico general y ta mehora e expe- 
riencia di consumido. E presentacion visual di e colonia ta un 
refleho di su bunitesa interior, loke ta haci’e un adicion desea 
na cualkier regimen di beyesa. 


6. E producto final: un sinfonia di aroma y bunitesa 
E producto final di colonia ta cla pa mercado, disponibel den 
diferente tamaño y opcion di pakete pa atende un variedad 
di consumido. Cada boter di colonia ta un testimonio di e 
artesania di e perfumista y e interaccion harmonico di ingre- 
dientenan cu a selecta cu cuidou. E ta un mescla di ciencia 
y creatividad, producto di añanan di entrenamento y refina- 
mento. 


Colonia y beyesa: un conexion inseparabel 
E colonia no ta simplemente un aroma; e ta un componente 
esencial di beyesa personal y expresion propio. E aroma cu 
nos ta scoge pa uza ta bira parti di nos identidad, influenci- 
ando con nos ta wordo percepciona y con nos ta sinti nos mes. 
Un colonia bon scogi por aumenta confiansa, evoca recuerdo 
y crea un aura di sofisticacion. E ta complementa otro prac- 
ticanan di bunitesa, manera cuido di cuero y higiena, compi- 
lando e conhunto di un apariencia bon cuida. 


Cada bes cu bo aplica bo colonia faborito, corda cu e t’e 
resultado di un proceso meticuloso y artistico, cu ta encarna 
e esencia di beyesa den su forma mas fragante. E siguiente 
biaha cu bo disfruta di su aroma, aprecia e habilidad, creativ- 
idad y dedicacion necesario pa elabora e obra maestro olfativo 
aki y acepta e bunitesa cu e ta agrega na bo bida. 


E arte y ciencia di crea colonia 


E relacion entre aroma y beyesa 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


MANIPULACION, maneho di informacion y tacticanan 
psicologico pa influencia otro, ta un concepto cu hopi biaha 
ta genera debate. 
E ta un forma di arte, un oficio perfecciona pa esun habil, 
of ta un pantano moral y etico? Den e articulo aki nos ta 
explora e naturalesa complica di manipulacion, su uzonan y 
e consideracion etico rond di dje. 


1. E arte di persuadi: 
Algun ta argumenta cu manipulacion, ora e ta wordo uza 
eticamente, por wordo considera un arte di persuasion. 
Hende a uza e poder di persuasion pa siglonan pa gana 
argumentonan, logra consenso y logra nan metanan. E arte 
di retorica y influencia, ora e ta wordo uza den un manera 
honesto y transparente, por wordo mira como un habilidad 
valioso. 


2. Manipulacion scur: 
Sinembargo, e liña entre persuasion etico y manipulacion 
scur por ta chikito. Ora manipulacion ta encera engaño, 
coercion of explotacion di vulnerabilidadnan, e ta bira un 
dilema moral. Manipulacion ineticamente di otro pa bene- 
ficio personal, daño of control ta ser condena ampliamente. 


3. Tecnica Psicologico: 
E tecnica psicologico cu ta envolve empatia, scucha acti- 
vamente y compronde comportacion humano por wordo 
considera parti di e arte di influencia. E metodonan aki ta 
permiti hende pa establece un bon relacion, negocia efec- 
tivamente y media den conflicto sin recuri na tacticanan 
inetico. 


4. E liña fini: 
E reto ta pa defini unda persuasion legitimo ta termina y 
manipulacion ta cuminsa. E intencionnan tras di e accionnan 
aki hopi biaha ta determina si nan ta wordo percepciona 
como arte of comportacion inetico. Un deseo genuino pa 
yuda, convence of mehora un situacion generalmente ta 
wordo considera como persuasion etico, mientras cu manip- 
ulacion engañoso y egoista no ta. 


5. Consideracion etico: 
Finalmente, e etica di manipulacion ta trata e principionan di 
honestidad, transparencia y respet pa autonomia. Den ambi- 
ente profesional, e uzo di manipulacion pa logra beneficio 
mutuo por ser mira como un arte strategico. Sinembargo, 
den relacionnan personal, manipulacion emocional y engaño 
ta wordo considera dañino y destructivo. 


Na final, e percepcion di manipulacion como un arte of un 
dilema etico ta depende di e metodonan y intencionnan tras 
di dje. Mientras cu e habilidad di persuasion por ta valioso 
y hasta por wordo mira como un forma di arte ora ta wordo 
uza eticamente, manipulacion poco etico di otronan ta pone 
preocupacionnan moral importante. 
Logra e balansa adecuado entre influencia y manipulacion 
ta crucial pa nabega den e mundo compleho di interaccion 
humano. 


Manipulacion: 


Arte of dilema etico? 

DIAMARS atardi Aruba a hunga su di dos wega pa clasifi- 
cacion pa Mundial 2026 na Barbados contra su similar di 
St. Lucia. Despues di su derota na cas contra Corsou, nos 
seleccion tawata tin necesidad urgente di un resultado posi- 
tivo na Barbados. 


Aruba ta den grupo cu Corsou, Haiti, St. Lucia y Barbados y 
ta un rond so e grupo ta hunga. E prome dos team ta sigui 
p’e siguiente buelta. Aruba a cuminsa bon cu un bunita gol 
di cabes di Walter Bennett na di 21 minuut, y ta aumenta 
e bentaha na 2-0 na di 43 minuut pa medio di un penalty 
cobra pa Isai Marselia. 


Net prome cu Half Time na di 45 min St. Lucia ta corta 
bentaha pa medio di nan delantero Ridel Stanislas. Peter 
Pearson ta empata e wega na di 67 minuut y esey ta bira 
tambe e marcado final. 


Cu e resultado aki Aruba ta keda empata cu St. Lucia cu 1 
punto den dos wega pero St. Lucia cu miho averahe di gol, 
ya cu den nan prome salida nan ta perde cu Haiti cu score 
di 2-1. 


E weganan di clasificacion lo sigui otro aña na juni caminda 
Aruba lo topa Barbados dia 4 di juni na Barbados y dia 7 di 
juni na cas contra Haiti. 


Pa Aruba logra pasa p’e siguiente buelta e lo mester gana 
ambos wega y spera cu Corsou lo por duna nan un man door 
di logra un victoria riba Haiti. Na September lo tin wega nan 
di Concacaf Nations League na Aruba. Aruba ta den Grupo 
C, hunto cu Haiti, Puerto Rico y St. Maarten. 


Futbol Clasificacion Mundial 2026 


Aruba ta empata cu St. Lucia 

MIENTRAS e temporada di MLB ta yegando su punto 
medio, e bataya pa MVP ta bira mas interesante c’un combi- 
nacion di nombernan familiar y competidonan sorprendente 
cu ta laga nan marca atras. Aunke e ganadonan di aña pasa 
a keda for di e escena, varios hungado ta emergiendo como 
faborito tanto den e Liga Mericano como den e Nacional. 


Den Liga Americano, hardinero Aaron Judge y Juan Soto 
di New York Yankees ta lidera e carga. Judge ta broma cu 
.305 di promedio di bateo cu 24 home run, mientras cu Soto 
ta sigui’e di cerca c’un .318 promedio y 17 home run. Otro 
competido importante ta Bobby Witt Jr., di Kansas City Royals, 
kende tabata un revelacion e temporada aki, batiendo .319 
cu 11 home run y 19 base horta. José Ramírez, di Cleveland 
Guardians, cu su impresionante 62 careda impulsa den 63 
wega, tambe ta keda un hungado critico den e comber- 
sacionnan tocante di e hungado mas valioso. 


Algun di e faborito di e pre-temporada a sali for di ritmo. 
Corey Seager y Marcus Semien di Texas Rangers a haya 
problema di inconsistencia, mientras cu Julio Rodriguez 
di Seattle Mariners a cuminsa poco poco a pesar di e bon 
prestacion di su ekipo. Mike Trout su problema di lesion a 
pone su speransa di bira MVP un banda, y Yordan Alvarez di 


Houston Astros no a mantene su standard halto di custumber 
e temporada aki. 


Caranan nobo ta haciendo ola den e careda p’e MVP di Liga 
Americano. Gunnar Henderson, di Baltimore Orioles, a sali na 
cla, c’un .274 promedio di bateo y 21 home run. Su compa- 
ñero di ekipo, Adley Rutschman, tambe ta ehecutando admi- 
rablemente, contribuyendo significativamente n’e exito di 
Orioles. Kyle Tucker di Astros cu 19 home run ta keda inte- 
resante a pesar di e problemanan general di Houston. 


Den Liga Nacional, e duo di Dodgers di Los Angeles forma pa 
Mookie betts y Shohei Ohtani ta competidonan fuerte. Betts, 
cu awor ta hunga como shortfielder, tin un promedio di .309 
cu 10 home run, mientras cu Ohtani tin un .310 promedio y 
15 home run. Bryce Harper di Philadelphia Phillies a bolbe 
na su nivel di mas halto c’un.277 promedio y 15 home run, 
y Fernando Tatis Jr. di San Diego Padres a recupera di lesi- 
onnan di pasado pa bira un hungado clave pa su ekipo. 


Segun cu e temporada ta progresa, e hungadonan aki lo 
sigui bringa, y cada wega por cambia e balans. E presta- 
cionnan tempran ta sugeri un competencia emocionante, cu 
tur dos liga mustrando talento y competencia increibel. 


E prome competidonan ta surgi 


Revisando e bataya pa MVP di MLB 

LIONEL Messi, un di e deportista mas famoso di mundo, 
a experencia un transformacion profundo durante Copa 
America 2021. Durante añanan, Messi su relacion cu e 
seleccion di Argentina tabata plaga di presion y angustia. E 
tension aki a yega na su punto mas halto durante e final di 
Copa America 2016 ora Messi, abruma pa stress, a faya un 
penalty crucial den e tanda di penalty contra Chile. E derota 
a hiba Messi pa anuncia entre lagrima su retiro for di futbol 
internacional, solamente pa bolbe p’e Mundial di 2018, 
caminda el a enfrenta un decepcion mas grandi. 


Durante mas cu un decada, e historia di Messi cu 
Argentina tabata di potencial incumpli y critica implacabel. 
Argentinonan a cuestiona su compromiso y pasion p’e 
seleccion nacional, specialmente ora cu compar’e cu Diego 
Maradona, nan venerado heroe di e Copa Mundial. A pesar 
di su exito cu Barcelona, caminda el a acumula hopi titulo 
y elogio, e accionnan di Messi cu Argentina a ser considera 
mediocre, loke a conduci na acusacion cu “E no tabata 
importa e seleccion nacional.” 


E presion constante tabata pisa riba Messi. E tabata lucha 
den torneonan importante, hopi biaha mustrando ansioso 
y desconecta. Su fracaso den e Mundial di 2010, e Copa 
America di 2011 y e Mundial di 2014 a lag’e emocional- 
mente caba. Despues di Copa America 2016, e tabata parce 
resigna pa nunca gana un titulo internacional importante cu 
Argentina. Su regreso p’e Copa Mundial di 2018 a termina 
cu un decepcion mas grandi, reforsando e narativa cu e no 
por a hiba Argentina na gloria. 
Tur cos a cambia durante Copa America 2021. Celebra na 


Brasil den medio di e pandemia di COVID-19, e torneo a duna 
un ambiente diferente. Messi a lidera Argentina cu deter- 
minacion, anotando of asistiendo den nuebe di su diesun 
golnan na caminda pa final. E cohesion di e ekipo y e lider- 
azgo di Messi a culmina cu un victoria di 1-0 riba Brasil, 
sigurando e prome titulo importante di Argentina den 28 
aña. Ora e pito final a zona, Messi a hinca rudia, abruma p’e 
emocion. Su compañeronan di ekipo a core pa celebra cu ne, 
lantand’e den aire reconociendo su logro. 


E victoria den Copa America 2021 a libera Messi, dunand’e 
bek e confiansa y alegria di hunga cu Argentina. Segun 
Sergio Agüero, compañero di ekipo y amigo di Messi for di 
hopi tempo caba, “ ECopa America a cambia su bida. El a 
duna bida na dje. Despues di Copa America, el a bolbe ta feliz 
cu e seleccion nacional.” E victoria a duna Messi trankilidad, 
permitiend’e finalmente pa asumi su rol di lider y heroe di 
Argentina. 


Con Copa America a cambia Lionel Messi pa semper 


DIASABRA ultimo a tuma luga den Centro di Bario Brazil 
Aracari Taekwondo Cup. Atletanan di  
diferente scol di Taekwondo a bringa pa ta best fighter y a 
demostra nan habilidad den  
Taekwondo. 


Nos refereenan Internacional Master Augy Tromp y Master 
Eric Barry tabata encarga pa scoge e miho bringadonan den 
diferente categoria. 


Nan a scoge Tamara Erasmus y Alexon Ortiz como e 
miho bringadonan den e categoria Infantil. Quinten Klaber 
a sali miho bringado den e categoria Cadet. Pedro Medina a 
felicita tur e miho bringadonan y tur otro participante cu a 
participa den e Aracari Taekwondo Cup 2024. 


Best Fighters di Aracari Taekwondo Cup 

FEMKE Bol a domina un biaha mas e 400 meter di obsta- 
culo n’e Campeonato Europeo di Atletismo na Roma, sigu- 
rando su di diesdos titulo importante. E atleta Hulandes di 
24 aña ta sigui haya alegria y nificacion den su victoria. “Ta 
special cu Cathelijn Peeters a gana brons”, el a comenta. 


Net prome cu e final, Bol a tuma un momento pa anima 
cu compatriota atleta Hulandes Douwe Amels, cu tabata 
competi den salto halto. Interumpiendo su propio prepara- 
cion, Bol a uni cu e multitud aplaudiendo Amels. “Mi sa cu 
mi por enfoca lihe”, Bol a bisa despues di su careda ganado 
di oro. “Si mi por anima un compañero atleta Hulandes, lo mi 
haci’e. Keda demasiado concentra tur ora lo haci e deporte 
menos agradabel.” 


E enfoke relaha aki ta pone den evidencia e esfuerso consci- 
ente di Bol pa saboria su experencia. Independientemente 
di su medayanan y su bentaha substancial riba su competi- 
donan, e ta gradici profundamente cada victoria. 


Riba diamars anochi, Bol tabata visiblemente superior na 
su shete competidonan den e final di 400 meter obsta- 
culo. El a pone un record di e campeonato di 52.49 seconde, 
terminando casi dos seconde dilanti di e Frances Louise 
Maraval, cu a gana plata cu 54.23 seconde. A pesar di t’e 
titulo menos sorprendente di e campeonato, e alegria di Bol 
no a baha. “Naturalmente, esaki ainda ta nifica hopi pa mi”, 
el a bisa cu un sonrisa. “Nunca mi kier pa gana titulo sinti 


rutinario. Ta increiblemente special pa gana un medaya den 
e Campeonato Europeo, y mi kier corda esaki pa semper.” 


Bol su felicidad a bira mas grandi ainda ora Cathelijn Peeters 
a sigura e medaya di brons. Mirando e alegria di su compa- 
triota a haci e anochi ainda mas memorabel. “E hecho 
cu Cathelijn a yega di tres a haci e anochi aki ainda mas 
special”, Bol a bisa. Cu 18 medaya y 12 titulo den su carera, 
Bol tabata aprecia celebra e exito cu Peeters, specialmente 
den e ambiente vibrante di Stadion Olimpico. “E energia den 
e stadion a yudami den e ultimo 100 meter”, Bol a añadi. 


Manera custumber, Bol tabata hopi dilanti di su competencia 
den e liña final. «Ta bon p’e ‘gap’ ta asina grandi”, el a bisa 
modestamente. “Mi no sa kico mas pa bisa . Pa mi, ta trata 
di ehecuta mi careda mas miho posibel.” 


A pesar di su alegria, Bol ta mira e Campeonato Europeo aki 
como un trampolin p’e Weganan Olimpico di Paris 2024, unda 
e ta aspira pa gana e unico titulo importante cu falta den 
su coleccion. Como parti di su preparacion, Bol a cuminsa 
e careda di diamars mas lihe cu normal, tratand’e como 
un oportunidad di entrenamento p’e Weganan Olimpico. 
“E tabata un tiki estresante pasobra mi ta haya dificil pa 
cuminsa lihe, pero mi tabata sa cu mi mester a haci’e pa 
tuma e siguiente paso pa Paris. Mi ta kere cu e ta bay bon. E 
anochi aki, lo mi disfruta di e gran careda aki y e titulo”, el a 
conclui. 


Femke Bol ta celebra su di diesdos titulo 

UN mata straño y gigantesco cu un par 
di troncon cu parce pia a wordo corona 
como e Mata di Aña na New Zealand, 
despues di a supera facilmente e resto 
di e competencia. Yama cariñosamente 
e “walking tree” pa su apariencia di ta 
canando, e ehemplar aki ta un rātā di 
nort (Metrosideros robusta), un di e 
especienan di mata cu flor mas halto di 
New Zealand, cu por biba te cu mil aña. 
Su reisnan y su ramanan largo y arma 
ta haci cu e parce un Ent, e rasa ficticio 
di ser di mata cu ta proteha e bosnan 
di Middle Earth. 


E mata sa ta solitario memey di un 
extenso sabana banda di un santana 
cerca di Karamea, n’e costa west di 
South Island. Cu un haltura di aproxi- 
madamente 32 meter, ekivalente na un 
edificio di shete piso, e ta destaca den 
e Registro di Mata di New Zealand. 


Den e edicion 2024 di e concurso Mata 
di Aña di e Asociacion Arboricultural di 
New Zealand (NZArb), e mata canado 
a obtene 42% di e votonan publico, 
superando e otro cinco finalistanan. “El 
a destaca for di un comienso,” e organ- 
isado di e concurso, Brad Cadwallader a 
comenta na Radio New Zealand. Richie 
Hill, presidente di NZ Arb, a elogia e 
mata como un “caracteristica excep- 
cional” y un “ehempel destaca di e 
matanan notabel cu e Neozelandesnan 
tin e fortuna di experencia.” 


Aunke no sa cu exactitud e edad di e 
mata canado aki, e Organisadonan di e 
premio a señala cu e ta e unico sobre- 
viviente di un bos cu nan a rosa por lo 
menos 150 aña pasa. “E famia di agri- 


cultor di e temponan ey claramente a 
pensa cu e tabata special, p’esey nan a 
lag’e,” Cadwallader a menciona. 
E rātā di nort ta epifito, a cuminsa nan 
bida riba e superficie di un mata (host) 
prome cu el a desaroya reis aereo cu 
eventualmente a alcansa tera. E mata 
canado probablemente a cuminsa su 
bida mas na laira den e bast di su host, 
bibando di aire y awasero prome cu 


el a yega abao. Su disposicion di reis 
inusual probablemente ta debi na con 
el a crece rond di su mata (host), cu 
probablemente a muri hopi siglo atras. 
“E mata host ya no t’ey,” Cadwallader 
a splica. “Kisas e tabata hopi grandi 
o por ta cu otro mata a cay riba dje, 
provocando cu e reisnan a parti cerca 
di e suela, dunando’e e apariencia di ta 
cana.” 


‘Walking Tree’ di New Zealand 


Un Rātā Gigante cu ta parce un Ent di Lord 
Of the Rings ta gana premio di e Mata di Aña 

UN barco di investigacion cu ta forma parti di un proyecto 
dirigi p’e Universidad di Columbia (Merca), a realisa e prome 
estudio extenso di e cantidad di structura compleho cu ta 
bao di e fondo marino den un zona considera como un di e 
principal riesgonan geologico di mundo 


Un luga hopi peligroso 
Dilanti di e costanan di ocean Pacifico, na Norte America, 
tin un strip di casi mil kilometer di largura caminda cu e 
fondo di e ocean ta sink lentamente bao di e continente. E 
luga aki, yama e zona di subduccion di Cascadia, ta ubica 
un megafayo di empuhe caminda cu e placanan tectonico ta 
move entre si di forma altamente peligroso. E movemento 
aki ta genera un tension enorme cu eventualmente ta libera 
provocando e mayor temblornan di mundo. 


Un fayo di e tipo aki dilanti Hapon a provoca e desaster 
nuclear di Fukushima na 2011. Ta existi zona similar dilanti 
Alaska, Chile y New Zealand, entre otro luga. Na Cascadia, 
ta kere cu e temblornan grandi ta tuma luga aproximada- 
mente cada 300 of 500 aña. E ultimo a sosode na 1700. 


Estudio nobo 
E bapor di investigacion Marcus G. Langseth, a lastra un 
serie di instrument geofisico di ultimo generacion a lo largo 
di casi henter e zona, den un biahe di 41 dia na 2021. E 
diapositivonan a bordo a penetra e fondo marino cu pulso 
potente di zonido y a lesa e econan, cu despues a converti 
den imagen, algo similar na loke e dokternan a crea cu scan- 
ning interior di e curpa humano. E datonan recopila a permiti 
establece e geometria di e placa oceanico descendiente, e 
sedimentonan y e composicion di e placanan superior di 
Norte America. 


“E modelonan cu e agencianan publico ta uza actualmente 
ta basa riba un conhunto limita di e datonan bieu y di calidad 
abao di e decada di 1980,” Suzanne Carbote, geofisico 
marino di e Observatorio Terestre Lamont-Doherty, cu ta 
forma parti di e Scol Climatico di e Universida di Columbia, 
a comenta. “E megapush aki tin un geometria hopi mas 
compleho di loke a aparenta anteriormente. E estudio ta 
proporciona un cuadro nobo p’e evaluacion di e peligernan 
di temblor y tsunami,” e experto a sigura. 


Un hallazgo clave 
E investigadonan a enfoca riba un segmento en particular di 


e megafayo, cu ta extende for di zuid di e isla di Vancouver 
(na Canada) a lo largo di e estado di Washington) y ta caba 
mas of menos n’e frontera di Oregon (ambos teritorio di 
Merca). 
Den e otro segmentonan di e fayo, e mayor parti di e inter- 
face, entre e placanan propenso na temblor, ta ubica den 
lama habri, pero aki e estudio a haya cu e angulo di subduc- 
cion poco profundo ta nifica cu probablemente por magnifica 
cualkier temblor riba tera. 


“E ta rekeri hopi mas estudio pero pa luga manera Tacoma 
y Seattle, por nifica e diferencia entre alarmante y catastro- 
fico,” Harold Tobin, geofisico di e Universidad di Washington 
y co-autor di e estudio, a señala. E investigacion a wordo 
publica diabierna ultimo den Science Advances. 


Predici temblor? 
E investigadonan ta subraya cu no por predici un temblor. 
Loke realmente por haci ta pronostica e probabilidadnan di 
multiple scenario, cu e speransa di yuda e autoridadnan na 
diseña codico di construccion y sistema di alerta pa mini- 
malisa e daño ora cu algo sosode. Compronde e struc- 
turanan y e mecanica subteraneo di e zona di subduccion 
di Cascadia lo permiti delinea e luganan mas susceptibel na 
temblor, con grandi nan por ta y ki señal di advertencia nan 
lo por produci. 


Revelacion di abismo 


Estudio nobo ta detaya structura compleho 


bao di zona di subduccion di Cascadia 

“Ta solamente uni, 


nos por logra pa nos yiunan 


ta protegi contra esnan 
di menos bon intencion” 


MIRANDO e sucedido ultimo dianan relaciona cu un 
crèche specifico na unda a tuma luga abuso contra cria- 
turanan indefenso, Prome Minister Evelyn Wever-Croes 
kier a bin dilanti pa expresa su disgusto y sentimento pa 
cu e actonan baho asina, cometi contra esnan mas vulner- 
abel, cu ta nos muchanan. El a indica cu proteccion di nos 
muchanan semper tabata y ta un prioridad di gobierno y cu 
Gabinete Wever-Croes lo sigui traha na purba combati e tipo 
di abusonan aki. 


Desde inicio di gobernacion di Gabinete Wever-Croes gobi- 
erno a haci tur loke tabata na nan alcance pa purba yuda na 
preveni e abuso contra nos muchanan. 
• Gobierno a traha/cambia leynan y proceduranan pa 
percura pa haci e castigo pa cu e acto aki mas severo. Na 
2020, gobierno a hisa e castigo n’e maximo. 
• A purba traha riba prevencion y educacion cu ta hopi 
importante pa yuda preveni. A bin cu ley di crèche, ley di 


proteccion di mucha y hoben, ouderenplan. 
• A pone mas atencion n’e veld social biniendo cu e Codigo 
di Proteccion, “Signs of Safety 
• A firma MOU’s pa cuido di victima 
• A construi e Family Justice Center 
• Na 2021 institui e departamento di mucha y hoben 
• A institui FACT team Kind en Jeugd Sociaal Psychiatrische 
Dienst 


Desde aña 2019, Bureau Sostenemi t’e punto central, e 
asina yama Advies y Meldpunt (AMK), pa raporta maltrato 
di mucha. Segun nan cifranan, pa aña tin alrededor di 400 
caso di abuso contra nos muchanan, pero no tur ta trata 
di maltrato of abuso sexual pero si e dalmento di mucha ta 
pasa hopi na Aruba y ta wordo normalisa. E actonan aki no 
ta aceptabel ni pa gobierno ni pa comunidad en general, y 
p’esey lo sigui traha na enforsa e leynan di proteccion pa 
nos muchanan. 


“Ta hopi importante pa mayornan cuminsa scucha y kere 
den nan yiunan. Na momento cu bo yiu bisa bo cu nan no 
kier frecuenta cierto luga y/of persona ta bon pa pone aten- 
cion y cuminsa averigua e motibo tras di e comportacion aki. 
Proteccion di nos muchanan ta cuminsa na nos mes, na nos 
como mayor pa siña pone atencion na comportacion di nos 
yiunan, y mas importante cuminsa kere den nan. Gobierno 
por bin cu tur ley, pero si a nos mes no ta scucha nos cria- 
turanan, e problema ta bira mucho mas dificil pa combati. Ta 
solamente uni, nos por logra pa nos yiunan ta protegi contra 
esnan di menos bon intencion” Prome Minister a expresa. 


Pa denuncia un caso di abuso di mucha of pa conseho por 
yama gratis: 588 1010 of email: sostenemi@aruba.gov.aw 


Gobierno di Aruba ta condena tur 
tipo di abuso contra nos muchanan 

ARUBA Hotel & Tourism Association 
(AHATA) ta apoya educacion na San 
Nicolas cu un donacion di AFL 25.000 
pa Sociaal Fonds Colegio Nigel Matthew 
(SFCNM). E contribucion ta forma parti 
di e esfuersonan continuo di AHATA 
pa inverti den preparacion di Aruba su 
forsa laboral. 


E donacion a ser presenta pa presidente 
y CEO di AHATA, Sra. Tisa LaSorte, 
na presidente di e fondo social, Sra. 
Magaly Maduro, y miembro di e direc- 
tiva, Sr. Nigel Matthew. E fundacion tin 
como mision pa yud 


a hobennan enfrentando limitacion 
financiero cu e fondonan necesario 
pa finalisa nan estudio secundario na 
Colegio Nigel Matthew na San Nicolas. 


Sra. LaSorte a resalta e importancia di 


e fundacion su trabou, y ta contento cu 
e contribucion lo ta un inversion den e 
futuro di studiantenan di San Nicolas, 
brindando nan cu un miho oportunidad 
pa desaroya nan mes den un ambiente 
di estudio cu ta cultiva e potencial di 
tur alumno. 


AHATA ta keda firme den nan planes 
pa sigui colabora cu scolnan na Aruba 
y dedica recursonan na un educacion 
mas accesibel, asina creando mas 
impacto positivo den e preparacion 
di nos hobennan y di nos futuro forsa 
laboral. 


AHATA ta contribui na un educacion mas accesibel na San Nicolas 

E siman aki Minister Maduro di 
Finansa ta na Merca p’asina por 
reuni cu inversionistanan riba e 
mercado di capital internacional 
cu ta deposita nan confiansa den 
Aruba. 
E mandatario lo bishita inversioni- 
stanan na 5 diferente cuidad den 5 
dia di trabou. 


Aruba tin como 25 aña activo 
riba e mercado internacional di 
capital p’asina por cubri e nece- 
sidad financiero di nos Pais. Debi 
n’e pandemia Aruba tabata algun 
aña ausente. 


Mientrastanto 
nos 
Pais 
su 


economia a recupera grande- 
mente y a haci reforma necesario 
cu a percura p’e credibilidad finan- 
ciero di Aruba por a crece. E storia 
di recuperacion di Aruba ta uno 
impresionante y ta importante p’e 
inversionistanan haya sa di esaki. 


Durante e reunionnan informa- 
cion ta wordo brinda di e recu- 
peracion economico y financiero 


di Aruba, e maneho di debe, e 
reforma cu ta tumando luga den 
cuadro di e Landspakket, e plan di 
Aruba pa atende cu retonan finan- 
ciero di cambio climatico, infor- 
macion riba e inversionnan cu ta 
tuma luga y ta duna bista riba e 
rendimento financiero di e compa- 
nianan estatal Aruba. 


Minister Maduro di Finansa ta 
haci uzo di e oportunidad tambe 
pa gradici tur e inversionistanan 
internacional cu ta kere den Aruba 
y cu hasta tempo di pandemia a 
keda brinda Aruba nan confiansa. 


“Ta dianan pisa di trabou, pero 
nos ta contento di por representa 
Aruba dignamente, contando e 
storia di e esfuerso di nos hendenan 
pa percura pa Aruba por recupera 
e credibilidad financiero cu ta duna 
inversionistanan e confiansa cu 
nan inversion ta sigur na Aruba,” 
ta palabranan di Minister Maduro 
di Finansa cu ta resumi e neces- 
idad y importancia di su biahe di 
trabou. 


Minister Maduro di Finansa ta na Merca e siman aki 


Pa reuni cu inversionistanan riba mercado internacional di capital 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


SKOA a habri su inscripcion pa e programa di “Schakelklas Prisma” 
cu ta pa muchanan cu no ta domina e lenguahe di Hulandes. 


Kico ta Prisma? 
Prisma ta un programa di 1 aña cu ta enfoca ariba e idioma di 
Hulandes pa asina prepara muchanan cu no ta papia Hulandes 
mas miho posibel pa nan integra den scol regular exitosa- 
mente, caminda Hulandes ta e lenguahe primario den e curiculo. 
E programa di Prisma ta evalua alabes e desaroyo academico 
a base di cada mucha su prestacion di siñamento y tambe nan 
desaroyo social - emocional cu ta importante pa nan crecemento 
en general. 


Con pa inscribi pa Prisma? 
Por aplica via website www.skoa.aw pa asina inscribi completa- 
mente online. Bay riba e website y click ariba inschrijven y despues 
scoge pa Prisma. Di eynan mester sigui e instruccionnan ariba e 


website pa completa e aplicacion di cada mucha. Si tin duda con 
pa inscribi via nos website por pasa libremente na nos oficina 
di SKOA situa na Copernicusstraat 11, Aruba durante orario di 
oficina entre 8am - 12pm y 2pm - 4pm. 


Por haya mas informacion ariba nos website www.skoa.aw y 
tambe por yama nos directo na (+297) 523 1800 durante orario 
di oficina. 


1 aña di Prisma t’e prome paso pa prepara bo yiu pa drenta scol basico 

MINISTER Dangui Oduber a bishita e di tercer 
“Job Fair” organisa pa Aruba Food & Beverage 
Association. Tawata tin 27 diferente booth dunando 
informacion encuanto oportunidad pa trabou. 
E Job Fair a resulta den un exito tremendo cual 
1,500 hende a pre-registra pa e evento, mientras 
cu hopi mas hende a bishita durante dia sponta- 
neamente, demostrando un gran interes pa opor- 
tunidadnan di trabou. 


E “Job Fair” a habri su portanan trempan y entre 
9am cu 10am a ricibi specialmente hobennan, 
asina enfocando riba duna e hobennan informa- 
cion pa yuda cu escogencia pa nan carera den 
futuro. A dedica na permiti studiantenan pa haci 
preguntanan relevante y ricibi informacion amplio 
ariba varios posibilidad di carera disponibel pa 
despues cu nan termina nan estudio. Studiantenan 
di EPB Hato y San Nicolas a participa cu entusi- 
asmo, combersando cu profesionalnan di e indu- 
stria. 


Minister di Turismo y Salud Publico, durante su 
bishita, a enfatisa e importancia di tal eventonan 
pa mustra posibilidad di carera y asina cera e 
“gap” entre educacion y empleo. “E gran cant- 
idad di hende cu a acudi na e job fair ta mustra e 
entusiasmo di e comunidad pa explora oportuni- 
dadnan nobo di trabou y e importancia di conecta 
nos hubentud cu posibel trabounan. E iniciativa 
aki ta un paso vital pa sigura cu nos futuro forsa di 
labor ta bon prepara y informa.” – Minister Dangui 
Oduber a expresa. 


E job fair a demostra e exito di nos turismo y 
tambe tur e cuponan di trabou cu tin actualmente 
na Aruba. 


E exito di e job fair di e aña aki ta subraya e nece- 
sidad continuo pa iniciativanan asina aki, apoy- 
ando tanto studiante como esnan cu ta busca algo 
otro den nan carera. Minister Dangui Oduber ta 
duna danki y un pabien na Aruba Food & Beverage 
Association pa organisa e evento y ta desea nan 
tur clase di exito pa e aña cu ta bini, y cu e evento 
sigui ta uno fuerte conectando personanan cu ta 
buscando trabou, conectando hobennan cabando 
nan estudio cu e forsa laboral. 


Minister di Turismo & Salud Publico a bishita 


‘Job Fair’ cu a tuma luga pa di 3 aña consecutivo 

DIARANSON 
12 
di 
juni, 
na 


Wilhelmina Park, a tuma luga e 
ceremonia di e 126 aniversario di 
Independencia di Filipinas y e di 21 
aña cu a hisa e bandera di Filipinas na 
Aruba. E aña aki e celebracion di e dia 
di Independencia ta basa riba e tema 
Kalayaan. Kinabukasan. Kasaysayan, 
cu ta representa e esencia di Libertad, 
Futuro y Historia di e soberania di e 
pais. 


Consul di Filipinas na Aruba, señora Ami 
Henriquez-Mendez hunto cu e comun- 
idad Filipino a celebra e fecha signif- 
icativo aki cu un ceremonia festivo y 
colorido y un festival di cuminda refle- 
hando e cultura y herencia di Filipinas. 
Durante e ceremonia a interpreta e 
himno nacional di Filipinas, “Lupang 
Hinirang” (Patria Adora) y a hisa e 
bandera. 
Señora 
Ami 
Henriquez- 


Mendez durante un discurso conmo- 
vedor a dirigi su mes na su comunidad 
y na tur presente destacando e impor- 
tancia di unidad y orguyo nacional. 


“Awe no ta solamente un ocasion 
pa celebra, pero tambe pa reflexiona 
riba e resiliencia y e spirito luchado 
di e pueblo Filipino. Den nomber di mi 
persona y Gobierno di Aruba, mi ta 
extende mi mas sincero palabra di felic- 
itacion na Consul di Filipinas señora 
Ami Henriquez-Mendez y n’e comun- 
idad Filipino na Aruba cu e celebracion 
di Dia di Independencia di Filipinas. 
Aruba tin un comunidad grandi di 
Filipinas y a traves di e añanan nan a 
contribui hopi cu e economia di Aruba 
y p’esey nos semper ta agradecido. 
Mi ta desea e comunidad Filipino hopi 
exito y prosperidad y laga e conmemo- 
racion sigui inspira e generacionnan di 
presente y futuro pa balora y preserva 
nan 
independencia 
y 
patrimonio 


cultural”, Prome Minister a expresa. 


PROME MINISTER TA FELICITA COMUNIDAD FILIPINO 
CU E 126 ANIVERSARIO DI INDEPENDENCIA DI FILIPINAS 

DIABIERNA ultimo Xiomara Maduro tabata presente 
na Entertainment Center pa presencia e Competencia di 
Baile Deportivo y Cultural di Weganan Escolar (WE) Aruba 
2024. Tabata un bunita evento cu un asistencia grandi di 
nos muchanan di scol hunto cu nan mayornan y demas 
publico a presenta y apoya nos muchanan den e compe- 
tencia di talento y coreografia di bailenan cultural, deportivo 
y moderno entre e alumno y tambe docentenan di tur e 
scolnan participante. 


Minister di Cultura a hiba palabra na un y tur presente y a 
trece dilanti cu pa su persona ta un honor di por ta presente 
pa dirigi palabra na un evento special caminda nos muchanan 
di scol ta demostra nan talento den baile, un evento cu cada 
aña a bin ta creciendo y nos muchanan briyando riba tarima 
expresando nan talento den baile. Sigur como manda- 
tario e ta admira y ta hopi contento y orguyoso di mira nos 
muchanan demostrando nan talento y nan aprecio pa locual 
ta e cultura di nos pais riba tarima, como tambe ta inclui nan 
talento den baile moderno. 


E aña aki un total di mas di 8 scol preparatorio, special y 
basico a subi tarima y presenta nan show di baile cu un coreo- 
grafia prepara specialmente pa e competencia aki. Ademas 
e aña aki a bini acerca e competencia di maestronan di scol 
tambe. Tabata un bunita programa prepara cu presentacion 
di scolnan y na final tabata tin presentacion sorpresa di Jeon 
cu as duna un tremendo presentacion y a trece un ambiente 
den Entertainmento Center. Esakinan tur a contribui na un 
exitoso evento escolar. Minister Maduro ta gradici tur scol, 
- participante, -docente y dirigente di baile, como tambe e 
cuerpo di hurado pa nan gran responsabilidad. 


Durante e anochi aki tabata tin un momento special caminda 
Minister di Cultura Maduro y Minister di Deporte Croes den 
nomber di Gobierno a entrega Jhon Freddy Montoya di 
Departamento di Cultura un reconocimento pa comparti su 
talento y asisti y guia durante nos scolnan pa participa den 
e competencia di Baile Escolar den e Weganan Escolar. 


Ademas e mandatario ta felicita y ta gradici su colega 
Minister di Enseñansa y Deporte Endy Croes, tur departa- 
mentonan di Gobierno, IBISA, Departamento di Cultura, 
Comision encarga cu e organisacion di Weganan Escolar 
2024 y boluntarionan cu a yuda pa por a haci e compe- 
tencia di Baile Deportivo y Cultural Escolar e aña aki otro 


exito grandi. Masha pabien na e ganadonan y danki na tur 
scol y alumnonan cu a participa, masha danki pa biba nos 
cultura. 


Minister di Cultura Xiomara Maduro: 


Nos muchanan di scol a briya cu nan talento 
durante competencia di baile den WE 2024 

RECETA DI DIA 


Ingrediente 
2 pecho di galiña 
1 telep di salo 
1 telep di pepper 
1 telep di comino 
1 telep di paprika 
1 cuchara di azeta di oleifi 
1 cup di keshi cheddar raspa (of bo keshi faborito) 
4 tortilla di hariña 
½ cup di siboyo corta chikito 
½ cupdi promenton cora corta chikito 
¼ cup di cilantro fresco corta (opcional) 
Guacamomle, salsa y sour cream pa compaña 


Instruccion 
1. Prepara e galiña: Sasona e pechonan di galiña cu salo, 
pepper, comino y paprika. Keinta e azeta di oleifi den un 
panchi grandi riba candela medio halto. Cushina e pechonan 
di galiña durante 6-7 minuut, of te ora nan ta completa- 
mente cushina. Saca e pechonan for di e panchii y lag’e 


reposa durante algun minuut prome cu corta nan den repi 
fini. 


2. Prepara e ingredientenan: Den e mesun panchi, añadi e 
siboyo y e promenton cora. Cushina durante 3-4 minuut of 
te ora nan ta suave. 


3. Arma e quesadillanan: Pone un tortilla den e panchi. Plama 
e capa di keshi raspa riba mita di e tortilla. Añadi e repinan 
di galiña cushina, un poco di e mescla di siboyo y promenton 
y cilantro fresco corta (si bo ta uzando). Dobla e tortilla den 
mita, cubriendo e reyeno. 


4. Cushina e quesadillanan: Cushina e quesadillanan durante 
2-3 minuut pa banda of te ora cu e keshi dirti y e tortilla ta 
bruin y crunchy. Ripiti cu e tortillanan restante y e reyeno. 


5. Sirbie: Corta e quesadillanan den triangel y sirbi nan 
cayente cu guacamole, salsa y sour cream. 


Disfruta di bo quesadillanan di galiña! 


Aki bo tin un otro receta facil y lihe 
pa prepara: Dushi Quesadilla y Galiña 

Sinceramente, Pastor Marcel Balootje 


Fortaleza pa Famia 


DEN Salmo 66:16-20 tin un splicacion cu mester hala 
atencion di tur hende bisando: Bin y tende, boso tur cu ta 
teme Dios, y lo mi conta boso loke E a haci pa mi alma. Mi 
a sclama na dj’E cu mi boca, y E a wordo glorifica cu mi 
lenga. Si mi a warda maldad den mi curason, Señor lo no 
a tende mi, ma di berdad Dios a tende. E a paga atencion 
n’e bos di mi oracion. Bendiciona sea Dios, Kende no a 
rechasa mi oracion, ni a kita su misericordia for di mi. 


Aki nos por lesa un parti di historia di rey David, kende a 
drumi cu Betsabe, y e ta tabata bon na altura cu Betsabe 
tabata casa, pero tambe e a manda mata e casa di Betsabe 
yama Urias, p’asina sconde su pica p’e asunto keda tapa, 
pero pa Dios nada no ta keda scondi ni maske con rico un 
persona ta, ni tampoco su posicion politico, mandatario, y 
ni maske e ta un rey, pasobra Dios ta odia pica y malicia. 


Dios a manda profeta Nathan cerca dje pa kita su 
mascarada, saca e maldad na cla, y asina David a arepenti, 
pidi pordon na Dios, y biba, y tabata un baron conforme na 
Dios su curason (Hechonan 13:22-23). 


Tin cosnan cu nos por haci, cu ta pone cu Dios no ta scucha 
nos oracion. 


• Ora nos ta ignora e pober (Proverbionan 21:13), esun 
cu ta cera su horea pa sclamacion di e pober, e tambe lo 
sclama ma lo no wordo contesta. 


• Ora nos ta duda cu Dios ta duna sabiduria, (Santiago 
1:5-7) Ma si cualkier di boso falta sabiduria, lag’e pidi 
Dios, Kende ta duna na tur hende generosamente, y sin 
reproche, esaki lo wordo duna na dje. Ma lag’e pidi den Fe, 
sin ningun duda, pasobra esun cu duda, ta manera ola di 
lama, cu ta wordo lastra y tira door di biento. Pasobra no 
laga e hende ey spera cu e lo ricibi algo si Señor, siendo 
un hende di curason dobel, inconstante den tur su camin- 
danan. 


• Ora nos ta Orguyoso (Santiago 4;6). Ma e ta duna un 
gracia, mas grandi ainda. P’esey scritura ta bisa; Dios ta 
resisti e orguyosonan, ma ta duna gracia n’e humildenan. 


• Ora un hende ta orguyoso y no kier arepenti, y kier sigui 
biba den su maldad, su comunicacion cu Dios ta kibra. 


• Ora nos ta violento (Isaias 1:15) P’esey ora boso habri 


boso mannan den oracion, Lo mi sconde Mi wowonan pa 
boso, si maske boso haci hopi oracion, Lo mi no scucha. 
Boso mannan ta yen di sanger. 


• Ora bo ta trata bo esposa malo (1 Pedro 3:7) Mescos 
boso, esposonan biba cu boso esposanan cu compren- 
demento, manera c’un vaas mas delicado, como cu e ta 
hende muhe, y dun’e honor como coheredero di e gracia 
di bida, pa boso oracionnan no wordo stroba. 


• Ora nos ta egoista (Santiago 4:3) Boso ta pidi y no ta 
ricibi, pasobra boso ta pidi cu motibo robes, pa boso gast’e 
den boso placernan. Hopi biaha por sosode cu nos ta pidi 
pa un necesidad, pero den nos cabes nos tin otro plan, e 
ora ey Dios no ta tende nos oracion. 


• Ora nos ta trata hende malo, ora nos ta apoya maldad 
y inmoralidad (Mikeas 3:4) Boso ta odia bondad y stima 
maldad (No lubida riba Isaias 5:20). 


P’esey semper prome cu nos haci oracion, laga nos pone 
nos curason recto cu Dios pa nos oracion wordo scucha. 


Si nos warda maldad den nos curason, Dios no ta tende nos oracion 

“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento inesperadamente di: 


Robert Francis Nieuw 


Mihor conoci como: :Bob” 
*29-01-1948 - †10-06-2024 


Na nomber di su: 
Yiunan: 
Pamela van Gelderen-Nieuw y esposo Harry van 
Gelderen 
Melanie Nieuw y pareha Stephan Koppes 


Nietonan: 
Amber y Richard van Gelderen 


Rumannan: 
†Philip Nieuw 
Sophia Weenink-Nieuw 
Elaine Lamme-Nieuw 
Angeline Curiel-Nieuw 
†Claudette Nieuw 
Arthur Nieuw 


Swa y cuñanan: 
Carmen Nieuw-Casper 
Hans Weenink 
Dirk Lamme 
George Curiel 


Despensa nos si den nos tristeza nos por a lubida 
un of otro persona 


Ta invita pa e acto di despedida cu lo tuma lugar 
diabierna 13 di juni 2024 di 9:00 pa 11:00 am na 
Aurora Funeral Home. Acto di cremacion lo tuma 
lugar den seno di famia. 


DIALUNA 13 di Mei 2024 tabata tin e reunion publico den Parlamento 
tratando e ley di Kiesverordening. E ley cu a wordo introduci pa gobierno a 
wordo presenta na Parlamento y tabata contene algun cambio riba e ley exis- 
tente. 


Cambionan di e ley di Kiesverordening 
E cambionan introduci pa e ley nobo tabata pa sigura e privacidad di nos 
ciudadanonan durante eleccion den futuro. Aruba, manera tur otro nacion den 
exterior mester cumpli cu tratadonan internacional cu ta sigura privacidad y 
siguridad di nos ciudadanonan. Data personal cu ta publico, por cay den mal 
man y facilmente por wordo maluza. E otro cambio den e ley tin di haci cu 
procesonan di ICT. 


Miguel Mansur a presenta tres amienda. 
Miguel Mansur a presenta 3 amienda cu e tabata kier a uza pa cambia e ley di 
Kiesverordening; 
1. Amienda 1: Personanan cu mas voto riba listanan politico ta bira parlamen- 
tario. 
2. Amienda 2: Bin cu un preeleccion pa wak si partidonan chikito ta clasifica pa 
eleccion. 
3. Amienda 3: Baha drempel di restzetels. Esaki pa partido chikito haya mas. 
Sinembargo por a nota cu Miguel Mansur no a pidi niun parlamentario pa 
sostene e amiendanan aki y a entrega esakinan cu un firma so. Sinembargo, 
Reglement van Orde ta exigi pa cada amienda mester wordo sosteni pa un 
minimo di tres parlamentario pa e por wordo trata den Parlamento. 


Tur tres amienda di Mansur rechasa pa tur 20 parlamentario 
Ora cu e Presidente di Parlamento sr.Edgard Vrolijk a tuma nota di esaki, el a 
hala atencion di sr.Mansur y miembronan di parlamento. Presidente di Staten 
a puntra den sala si tin algun miembro di parlamento cu lo desea di sostene y 
firma e amiendanan di Mansur. Na final mester bisa cu ni un parlamentario kier 
a sostene Mansur su amiendanan, cual sigur a pone Miguel su fuse bula. No ta 
conoci pakico oposicion den bancarota no a sostene e amiendanan ya cu niun 
di nan kier a vocifera nan opinion. 


Controversial: Mansur no a busca conseho di Raad van Advies pa su cambi- 
onan di ley 
Ademas Mansur no por a presenta un conseho di Raad van Advies riba su 
cambionan di ley. Mansur kier a simplemente bulldoze e cambionan, mientras 
e mes semper ta exigi tur tipo di conseho ora gobierno ta presenta leynan den 
Parlamento. Esaki sigur ta parti di un proceso di ley ora e cambio ta grandi. 


Miguel Mansur manera custumber ta resorta na insulto y ofensa. 
Den segunda tanda Miguel Mansur ta sali cu su racha di ofensa di custumber 
na tur 20 parlamentario cu a laga su amiendanan cay. Ta bon pa menciona cu 


Parlamentario Marco Berlis (MEP): 


Miguel Mansur su 3 amiendanan a 


wordo rechasa pa tur 20 parlamentario 


dos di “su” amiendanan tabata ideanan 
cu e la copia di Raiz, cu cual e no a ni 
consulta obviamente, y kier a pasa dilanti 
nan nanishi pa gana popularidad y voto. 
Mansur no solamente a demostra di ta 
instabil pero tambe inconfiabel, ya cu e 
ta traiciona esnan cu ta traha cu ne. Ta 
p’esey mes niun di e otro binti parlamen- 
tarionan a sostene Mansur den su actitud 
y proposicion inapropia, sin conseho di 
Raad van Advies y a rechasa su amien- 
danan. 

With this announcement we 


would like to thank each and everyone that stood by us 


through the passing of our beloved father and opa 


Pieter Bernardus 
(Benny) Aloisius 


Sloterdijk 
*December 31st, 1924 


†May 24th, 2024 


We are so thankful for your kind thoughts and words, 


gestures, calls, support, monetary donations, and 


foremost for being there for us in our moment of sorrow, 


Carol and Pieter 


I’ve lived a full life 


I traveled each and every highway 


and more, much more than this 


I did it my way 


Nos ta anuncia fayecimento di: 


Yolanda Eline 


Leslie-Dieffenthaler 


*23-12-1954 - †07-06-2024 


Na nomber di su: 
Esposo: Franklyn Leslie 


Yiunan: Trevor y Donovan Leslie 


Amiganan: Irene Robles de Medina, Magriet Geerman, 
Rodetta Noordwijk, 


Demas famia: Leslie, Dieffenthaler, van Eer y demas ex- 
coleganan di ETAO y Fundacion Respeta Mi y tur otro 
amigo- y conocirnan. 


Despensa nos si den nos tristeza nos por a lubida un of 
otro persona. 


Ta invita pa e acto di despedida cu lo tuma lugar 
diabierna 13 di juni 2024 di 2:00 pa 4:00 pm na Royal 
Funeral Home. Acto di cremacion lo tuma lugar den 
seno di famia. 


¡Dios es mi salvación! 


Confiaré en él y no temeré. 


El Señor es mi fuerza, 


el Señor es mi canción; 


¡él es mi salvación!». 


Cu inmenso dolor na nos curazon n 


os kier anuncia fayecimento di: 


Carmen Ivelisse Cornelio 


Pineda De Angel 


Cariñosamente yama: “Mamita” of “Boyo” 


*20-03-1962 - †07-06-2024 


Na nomber di su: 
Yuinan: José Humberto Cornelio 
Ramón Porfirio de los santos Cornelio 
Angelina Angel de Rodriguez Beltre 


Swa: Starlin. Javier, Rodriguez Beltre 


Nietonan: Ramón de los santos 
Abigaíl de los santos 
Abismael de los santos 
Ashwayne.S.D, Rodriguez Beltre 
Rowayne .S,Rodriguez Beltre 
Dereck Savier Cornelio 


Rumanan: Dancy Cornelio Pineda 
María Luisa Cornelio 
Franklin Rafael Cornelio 
Yndira Pineda 
Ricardo Rafael Cornelio 


Sobrinosnan: Dancing Paola Heredia 
Patricia Candelina Santana Cornelio 
Adeonis Rafael Santana Cornelio 
Mónica Quezada Cornelio. 


Amigos y conocirnan: Rodri, Fior, Martha, Marisol, 
Idalia, Wilson, Ramona, Yaha, Kathy, Deyanira, 
Davia, Zulimar. 


Demas Famia: Bienvenido, Juan Carlos, Gavina, 
Juan Carlos JR ( Carlitos ), David. 


Oportunidad pa condolencia lo ta Diabierna 14 
juni 2024 di 7or pa 9or di anochi na Pray Funeral 
Home na San Nicolaas. 
Entiero lo tuma lugar Diasabra 15 juni 2024 pa 3:30 
di atardi na Santana Central na Sabana Basora. 
Nos ta lamenta cu despues di entiero nos lo no 
ricibi bishita di condolencia na cas. 


Laga tur loke ta spera mi ta bunita, 


laga tur locual cu mi encontra 


na caminda ta bunita 


laga tur locual cu mi laga atras keda bunita y 


laga esakinan termina den tur bunitesa. 


Cu dolor na nos curason, nos ta anuncia 


fayecimento di nos ser stima: 


Aura Solognier-Delany 


*27-06-1937 - †02-06-2024 


Su casa: †Theodoor Solognier 


Yiu: Dennis Solognier y famia 


Yiu di ciansa: Marc Derrick 


Nieta: Pamela Solognier 


Rumannan: 
†Margaretha Croes-Delany y famia 
Miriam Geerman-Delany y famia 
Thomas (Tom) Delany y famia 
†Clarence Delany y famia 


Tur su sobrino- y sobrinanan, Ihanan, comer- y 
compernan. 


Machinita y grupo di oracion: 
Fé Speranza Amor 


Miembro nan di cata comenares 
Tur su bon amiga nan di cas, su bon bisiñanan 


Famia na Corsou: 
Henriquez, Balentin y Bratwaith. 


Demas famianan: 
Delany, Solognier, Henriquez, Croes, Geerman, 
Lampe, Wever, Lopez, Haynes, van der Biezen, 
Quandt, den Hertog, Green, Hassel, Hernandez, 
Koolman, Loopstok, Angela, Malmberg, Lejuez, 
Peterson, Halley, Whathy 


Ta invita pa acto di entiero cual lo tuma lugar 
diabierna 14 di juni 2024 na Misa Inmaculada 
Concepcion na Sta Cruz di 2’or pa 4’or di atardi 


Despues lo sali pa Santana Catolico na Sta Cruz. 


Nos disculpa si den nos tristesa nos por a lubida 
algun famia of conocir. 
Despues di entiero nos no por ricibi bishita di 
condolencia na cas. 

Laga tur loke ta spera mi ta bunita 


Laga tur locual cu mi encontra 


na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Cado Wever. 


Cu inmenso dolor na nos curason, nos ta anuncia 


fayecimento inespera di: 


Jarick Patrick 
Steven Farro 


*17 oktober 1992 †24 mei 2024 


Den nomber di su: 
Pareha di bida: 
Shanelly de La Cruz Medina 


Mama cu ela stima: Jacky Feliciano 


Tata: Patrick Steven Farro 


Cacho stima: Benjamin (Bencho) 


Rumannan: 
Jenneline Farro Y Josh Silva 
Joselyn Farro y David Puriel 


Sobrino y subrinanan cu ta su adoracion: 
Jedion y Jedelyn Farro 
Jendrick Lacle 
Jeremiah y Jack Silva 


Welo y welanan: 
Cerilia de Cuba 
†Editha Farro 
† Sixto Feliciano y Sra viuda Stella Feliciano Weller 


Cuña: 
Estefania de la Cruz Medina y Alejandro Peguero 
Serrata 


Tanta y Omonan: 
Sharlyn y Joe Fields-Feliciano 
Milly Feliciano 
Stephen y Sue Feliciano Giel 
†Jan Hendrick Tromp y Sra viuda Miriam Tromp 
Imbago 
Valentina Tromp, su tanta stima 
Rieke Tjong 
Perry Tjong 
†Jerry Rasmiijn y Sra, vda Cecilia Rasmijn-Santos 
†Moira Rasmijn 
Michella Rasmijn 
Sharine Rasmijn 


Demas primo y primanan, tur su amigo- y 
amiganan demasiado pa menciona tur, ex 
coleganan 


Y demás famia: 
Farro, Feliciano, de La Cruz Medina, Filiciana, Silva, 
Puriel, Lacle, de Cuba, Paalman, Weller, Fields, 
Giel, Imbago, Tromp, Tjong, Wever, Rasmijn, Tjon 
A Jong, Webb, Leon, Santos, v/d Biezen, Jones, 
Eckmeyer, Leung, Paesch, Petrochi, Gomez, 
Quandus, Peguero Serrata y Vega. 


Ta invita demás famia, amigo y conocirnan 
pa asisti na e acto di entiero cu lo tuma lugar, 
Diasabra 15 di juni, 2024 for di 11:30 di mainta 
Jarick lo ta reposa na Royal Funeral Home y for 
di 2’or pa 4’or Jarick lo ta reposa den misa Santa 
Ana na Noord, y después pa santana na Sabana 
Basora. 


Dia di condolencia:Diabierne 14 di Juni, 2024 for 
di 7.00pm pa 9.00pm na su cas, Hooiberg # 14-D ( 
Bright Bakery bin zuid) 


Mira con Dios a salba mi, 


Tur mi confiansa ta den djE, 


Mi n’ tin miedo: 


Señor Dios ta mi forsa, mi refugio. 


E mes t’Esun cu a salba mi. 


Isaías 12:2 


Cu inmenso dolor na nos curazon, Pero conforme Dios su 


boluntad nos ta anuncia fayecimento di nos ser stima: 


Sara Bertilde 


Rodriguez 
*10-05-1945 †08-06-2024 


Na nomber di su: 
Yiunan: 
Alexandra y Floyd Fransman-Tromp 
Jennifer y Richard Dijkhoff-Tromp 


Nietonan stima: 
Shawn Tromp y Celina Mimié 
Laslo Fransman 


Rumannan: 
Norberto Rodriguez y famia 
Eccehomo Rodriguez y famia 
Blanca Eli Tellez-Rodriguez y famia 
William Rodriguez y famia 
Nancy Rodriguez y famia 
Ricardo Rodriguez y famia 


Subrinonan stima: 
Norberto “Nuno” y Juliana Tromp y famia 
Shelley y Irwin Arendsz-Rodriguez y famia 
Martha Pinzón y famia 
Y demas subrino y subrinanan na Colombia, Peru y 
Canada 


Famianan cerca: 
†Alfredo Tromp 
†Joaquin Tromp y vda. Carmen Tromp y famia 
†Carlos A. Tromp y vda. Medarda Tromp y famia 
†Mirlanda Tromp y famia 
Itala Danjo-Tromp y famia 
Carole Tromp y famia 
Baron y Judith Tromp y famia 
Carlos S. Tromp y famia 
Milton Tromp y famia 
Ted Tromp y famia 
†Norman Tromp y famia 
Vince Tromp y famia 
Stefanita Petrocchi y famia 


Consuegra: 
vda. Filomena Dijkhoff- Laclé y famia 


Demas famia: 
Rodriguez, Acuña, Bernal, Tromp, Fransman, Dijkhoff, 
Tellez, Pinzón, Arendsz, Pavolini, Laclé, Kock, Ceballos, 
Petrocchi, Croes, Danjo. 


Amigonan di cas stima: 
Bienvenida y Jose Lopez y famia 
Gloria y Nestor Dijkhoff y famia 
Doris Salcedo y famia 
Raquel Guanipa y famia 
Natasha Pak y Frances Croes y famia 
Carmen Hurtado y famia 
Flora Petronilia 


Gradicimento special na: 
Personal y boluntarionan di Fundacion “Hospice Atardi” 
Praktijk dr. A. Wever y personal 
Staff y personal di Stichting “Cas di Machi” 
Cristina Gonzales y famia, Leydie, Cathy y Irena 


Nos disculpa si den nos tristeza nos por a lubida un of 
otro famia of amistad. 


Ta invita tur famia, amigo y bisiñanan pa compaña nos 
na e acto di despedida cu lo tuma lugar na Aurora 
Funeral Home, diabierna 14 di Juni 2024 di 2:00 pm pa 
4:00 pm. 


Cremacion lo tuma lugar den seno familiar. 


Despues di despedida nos no por ricibi bishita di 
condolencia na cas. 
Preferibel bini bisti na colornan alegre. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


A bay drumi den braza di Señor 


Daniel Werleman 


mihor conoci como “djiek” 
*21-07-1937 – †10-06-2024 


Na nombre di su 
Esposa: Dominica “ShonCa” Werleman 


Yiu di criansa mas stima: 
Jorge “Wincho” y 
esposa Rufina Geerman-Kelly y yiu 
Narcisa Geerman y yiunan 
Candido Geerman y yiunan 
Lourdes Geerman y yiunan 
Sra. Vda. Imelda Geerman y yiunan 


Manera nietonan: 
Winson Geerman 
Emilio Geerman 


Mayornan: 
†Bibiano “Panchico” y †Angelica Werleman 
Croes 


Rumannan: 
†Bernardina y esposo †Benoit Solognier- 
Werleman y famia 
†Simplicio Werleman 
†Juanita y esposo †Policarpo Leest-Werleman 
y famia 
†Rufina y esposo †Alejandro Geerman- 
Werleman y famia 
Francisca Werleman y famia 
Stefanita Werleman y famia 
Ciro y esposa Cresciencia Werleman-Tromp 
Japi y esposa Osmelia Werleman-Madiedo 
Garcia 
Mai y esposa †Croes-Werleman y famia 


Swa y cuñanan: 
Laura Werleman y famia 
Simplicio Werleman y famia 
Ambrosio Werleman y famia 
Juliana Werleman y famia 
Rigoberta Werleman y famia 


Sobrino mas stima: 
Pablo “Papi” Geerman 


Iha: 
Mario Werleman 


Amigo di cas: 
Beltran Ras 


Sobrino y sobrinanan, primo y primanan, 
famianan: 
Werleman, Geerman, Kelly, Wever, Croes, 
Solognier, Leest, Tromp, Madiedo Garcia 
y demas famia ta invita tur amigo, bisiña y 
conocirnan pa asisti na e acto di entiero cual 
lo tuma lugar diasabra 15 di juni pa 2 or na 
Misa Inmaculada Concepcion na Santa Cruz y 
despues lo sali bay pa Santana na Santa Cruz. 


Nos disculpa si den nos tristesa nos por a lubida 
algun miembro di famia of amigo. 


